ระเบียบคณะกรรมการฟื้นฟูสมรรถภาพผู้ติดยาเสพติดระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์การฟื้นฟูสมรรถภาพผู้ติดยาเสพติดการควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติดพ.ศ. ๒๕๔๖ อาศัยอำนาจตามความในมาตรา ๗ (๔) (๖)(๗) (๘) (๙) (๑๑) (๑๒) (๑๓) (๑๔) และ (๑๕) มาตรา ๑๓ (๑) (๓) (๖) และ (๘) มาตรา ๒๑วรรคสามและมาตรา ๒๖ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕คณะกรรมการฟื้นฟูสมรรถภาพผู้ติดยาเสพติดออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการฟื้นฟูสมรรถภาพผู้ติดยาเสพติด ว่าด้วยการตรวจพิสูจน์การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติดพ.ศ. ๒๕๔๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้การตรวจพิสูจน์หมายความว่าการแสวงหาข้อมูลจากการบันทึกประวัติพฤติกรรมในการกระทำความผิดตลอดจนสภาพแวดล้อมทั้งปวงของผู้เข้ารับการตรวจพิสูจน์รวมทั้งการตรวจร่างกายและจิตใจ การตรวจหายาเสพติดทางห้องปฏิบัติการหรือการกระทำใดๆเพื่อนำข้อเท็จจริงมาประมวลและวิเคราะห์ว่าผู้เข้ารับการตรวจพิสูจน์เป็นผู้เสพหรือผู้ติดยาเสพติดหรือไม่ผู้เข้ารับการตรวจพิสูจน์หมายความว่า ผู้ต้องหาที่ถูกส่งตัวเข้ารับการตรวจพิสูจน์การเสพหรือการติดยาเสพติดผู้เข้ารับการฟื้นฟูสมรรถภาพผู้ติดยาเสพติดหมายความว่าผู้เข้ารับการตรวจพิสูจน์ที่คณะอนุกรรมการมีคำวินิจฉัยให้เข้ารับการฟื้นฟูสมรรถภาพผู้ติดยาเสพติดศูนย์ฟื้นฟูสมรรถภาพผู้ติดยาเสพติดหมายความว่า ศูนย์ฟื้นฟูสมรรถภาพผู้ติดยาเสพติดในสังกัดกรมคุมประพฤติกระทรวงยุติธรรมสถานที่เพื่อการตรวจพิสูจน์หมายความว่าสถานที่ที่รัฐมนตรีว่าการกระทรวงยุติธรรมประกาศในราชกิจจานุเบกษาให้เป็นสถานที่เพื่อการตรวจพิสูจน์ตามมาตรา ๑๘ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕สถานที่เพื่อการฟื้นฟูสมรรถภาพผู้ติดยาเสพติดหมายความว่า สถานที่ที่รัฐมนตรีว่าการกระทรวงยุติธรรมประกาศในราชกิจจานุเบกษาให้เป็นสถานที่เพื่อการฟื้นฟูสมรรถภาพผู้ติดยาเสพติดตามมาตรา ๑๘ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕สถานที่เพื่อการควบคุมตัวหมายความว่า สถานที่ที่รัฐมนตรีว่าการกระทรวงยุติธรรมประกาศในราชกิจจานุเบกษาให้เป็นสถานที่เพื่อการควบคุมตัวผู้เข้ารับการตรวจพิสูจน์ในระหว่างการตรวจพิสูจน์ตามมาตรา ๑๘ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕สำนักงานคุมประพฤติหมายความว่า สำนักงานคุมประพฤติจังหวัดหรือสำนักงานคุมประพฤติประจำศาลผู้อำนวยการหมายความว่า ผู้อำนวยการศูนย์ฟื้นฟูสมรรถภาพผู้ติดยาเสพติดผู้ควบคุมสถานที่ หมายความว่าผู้ควบคุมสถานที่เพื่อการตรวจพิสูจน์หรือสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวผู้อำนวยการสำนักงานคุมประพฤติหมายความว่า ผู้อำนวยการสำนักงานคุมประพฤติจังหวัดหรือผู้อำนวยการสำนักงานคุมประพฤติประจำศาลคณะอนุกรรมการหมายความว่า คณะอนุกรรมการฟื้นฟูสมรรถภาพผู้ติดยาเสพติดในเขตพื้นที่ต่าง ๆเจ้าหน้าที่หมายความว่าเจ้าหน้าที่และพนักงานเจ้าหน้าที่ผู้ปฏิบัติหน้าที่ในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการตรวจพิสูจน์ หรือสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวอธิบดีหมายความว่า อธิบดีกรมคุมประพฤติการเยี่ยมและการติดต่อหมายความว่า การพบปะ พูดคุยกันระหว่างผู้เยี่ยมหรือผู้ติดต่อกับผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดและให้หมายความรวมถึงการติดต่อพูดคุยผ่านการสื่อสารทางอื่นใดผู้เยี่ยมหมายความว่า บุคคลซึ่งขอเข้าเยี่ยมเยียน พบปะ พูดคุยผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดผู้ติดต่อหมายความว่าบุคคลภายนอกซึ่งขอเข้าติดต่อกิจธุระกับผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดด้วยตัวเองหรือการสื่อสารในทางอื่นใดแต่ไม่รวมถึงการติดต่อของผู้ได้รับอนุญาตผู้ได้รับอนุญาตหมายความว่า ทนายความหรือเจ้าพนักงานของรัฐหรือผู้เกี่ยวข้องซึ่งได้รับอนุญาตให้เข้าพบหรือติดต่อสื่อสารกับผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดผู้ฝ่าฝืนหมายความว่าผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่ไม่ปฏิบัติตามระเบียบและเงื่อนไขที่คณะกรรมการหรือคณะอนุกรรมการกำหนดหรือผู้ที่ไม่ปฏิบัติตามข้อบังคับของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติด หรือสถานที่เพื่อการควบคุมตัวโทษหมายความว่า โทษตามที่บัญญัติในมาตรา ๓๒ แห่งพระราชบัญญัติฟื้นฟูสมรรถภาพผู้ติดยาเสพติดพ.ศ. ๒๕๔๕จัดให้อยู่เดี่ยวหมายความว่า จัดแยกให้ทำกิจกรรมประจำวันในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวโดยลำพังเพื่อให้ใช้ความความคิดทบทวนและสำนึกในความผิดที่ฝ่าฝืนจะได้มีแนวทางในการปรับเปลี่ยนพฤติกรรมข้อ ๔ให้ประธานกรรมการฟื้นฟูสมรรถภาพผู้ติดยาเสพติดรักษาการตามระเบียบนี้ลักษณะการตรวจพิสูจน์ หมวด ๑หลักเกณฑ์วิธีการตรวจพิสูจน์ ส่วนที่ ๑การบันทึกประวัติ ข้อ ๕ เมื่อได้รับตัวผู้ต้องหาที่ศาลมีคำสั่งให้ตรวจพิสูจน์การเสพหรือการติดยาเสพติดตามมาตรา ๑๙ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ให้พนักงานเจ้าหน้าที่จัดทำบันทึกประวัติ ดังนี้(๑)สอบปากคำผู้เข้ารับการตรวจพิสูจน์ โดยให้บันทึกถ้อยคำเกี่ยวกับประวัติภูมิหลังทางสังคม พฤติกรรมการกระทำความผิดและสภาพแวดล้อมทั้งปวงของผู้เข้ารับการตรวจพิสูจน์ตามแบบที่อธิบดีกำหนด(๒)ในกรณีจำเป็นต้องใช้เอกสาร หลักฐานต่าง ๆ เกี่ยวกับตัวผู้เข้ารับการตรวจพิสูจน์เช่น สูติบัตร สำเนาทะเบียนบ้าน บัตรประจำตัวประชาชน ใบสุทธิ ใบประกาศนียบัตรหรือหลักฐานอื่น ๆ ให้ขอข้อมูลจากหน่วยงานที่เกี่ยวข้องหรือเรียกจากผู้เข้ารับการตรวจพิสูจน์หรือบุคคลที่เกี่ยวข้องกับผู้เข้ารับการตรวจพิสูจน์และจัดทำสำเนาเอกสารไว้พร้อมทั้งรับรองเอกสารแล้วคืนต้นฉบับ(๓)ถ่ายภาพหรือขอภาพถ่ายผู้เข้ารับการตรวจพิสูจน์จัดเก็บไว้ในแฟ้มบันทึกประวัติ(๔)ในกรณีที่มีความจำเป็น ให้มีหนังสือสอบถามถึงผู้ที่เกี่ยวข้องหรือหนังสือเรียกพยานบุคคล พยานวัตถุ พยานเอกสาร แล้วแต่กรณีในกรณีที่ได้รับพยานวัตถุหรือพยานเอกสารให้บันทึกรูปพรรณหรือจัดทำสำเนาไว้พร้อมทั้งรับรองเอกสารแล้วให้ส่งพยานวัตถุหรือพยานเอกสารต้นฉบับคืนในการบันทึกถ้อยคำพยานที่เกี่ยวข้องกับผู้เข้ารับการตรวจพิสูจน์ให้ใช้แบบบันทึกถ้อยคำพยานตามที่อธิบดีกำหนด(๕)เมื่อสอบถามและบันทึกถ้อยคำของผู้เข้ารับการตรวจพิสูจน์หรือพยานเสร็จแล้วให้ผู้เข้ารับการตรวจพิสูจน์หรือพยานอ่านข้อความที่บันทึกไว้จากการสอบปากคำกรณีที่ผู้เข้ารับการตรวจพิสูจน์หรือพยานไม่สามารถอ่านได้ให้พนักงานเจ้าหน้าที่ที่อ่านให้ฟังและให้ผู้เข้ารับการตรวจพิสูจน์หรือพยานลงลายมือชื่อไว้ด้วยหากผู้เข้ารับการตรวจพิสูจน์หรือพยานลงลายมือชื่อไม่ได้ ให้พิมพ์ลายนิ้วมือแทนการลงลายมือชื่อ หรือกรณีไม่ยอมลงลายมือชื่อให้จดบันทึกแจ้งเหตุแห่งการไม่ลงลายมือชื่อนั้นไว้ส่วนที่ ๒การตรวจด้านร่างกายและจิตใจ ข้อ ๖ให้พนักงานเจ้าหน้าที่ดำเนินการสังเกตสภาพร่างกายและจิตใจของผู้เข้ารับการตรวจพิสูจน์ในเบื้องต้นโดยไม่ชักช้าหากพบความผิดปกติให้ส่งไปรับการตรวจวินิจฉัย โดยพยาบาล นักจิตวิทยา แพทย์หรือจิตแพทย์ให้พนักงานเจ้าหน้าที่ทำการประเมินทางกายและจิตใจตามแบบที่อธิบดีกำหนดส่วนที่ ๓การตรวจหายาเสพติดทางห้องปฏิบัติการ ข้อ ๗ให้พนักงานเจ้าหน้าที่ดำเนินการเพื่อตรวจหายาเสพติดด้วยวิธีการตรวจทางห้องปฏิบัติการ ดังนี้(๑)ควบคุมการเก็บตัวอย่างปัสสาวะในระหว่างการตรวจพิสูจน์โดยให้ทำบันทึกการเก็บตัวอย่างไว้เป็นหลักฐานตามแบบที่อธิบดีกำหนด(๒)เก็บตัวอย่างปัสสาวะให้ได้ปริมาณเพียงพอต่อการตรวจพิสูจน์และใช้ภาชนะสำหรับการบรรจุตัวอย่างปัสสาวะที่มีปริมาณบรรจุตามที่อธิบดีกำหนดภาชนะบรรจุตัวอย่างปัสสาวะให้ปิดผนึกไว้พร้อมทั้งปิดฉลากแสดงรายละเอียดเกี่ยวกับลำดับที่การเก็บตัวอย่างปัสสาวะชื่อและชื่อสกุลของผู้เข้ารับการตรวจพิสูจน์และของเจ้าหน้าที่ผู้ทำการเก็บปัสสาวะพร้อมทั้งคำปฏิญาณของเจ้าหน้าที่นั้นวัน เวลา และหน่วยงานที่เก็บตัวอย่างพร้อมทั้งลายมือชื่อของเจ้าของปัสสาวะและลายมือชื่อของพนักงานเจ้าหน้าที่ผู้ควบคุมการเก็บตัวอย่างปัสสาวะนั้น(๓)จัดให้มีการนำส่งตัวอย่างปัสสาวะ ไปยังหน่วยงานที่ทำการตรวจทางห้องปฏิบัติการการนำส่งตัวอย่างปัสสาวะให้ทำบันทึกการนำส่งพร้อมทั้งรายละเอียดเกี่ยวกับบัญชีรายชื่อเจ้าของตัวอย่างปัสสาวะและจำนวนตัวอย่างปัสสาวะและให้พนักงานเจ้าหน้าที่ผู้ควบคุมการนำส่งและเจ้าหน้าที่ที่รับตัวอย่างปัสสาวะเพื่อตรวจทางห้องปฏิบัติการลงลายมือชื่อไว้เป็นหลักฐานการนำส่งและรับนั้น ทั้งนี้การเก็บรักษาตัวอย่างปัสสาวะระหว่างรอการนำส่งและระหว่างการนำส่งไปยังหน่วยงานที่ทำการตรวจทางห้องปฏิบัติการให้กระทำโดยรัดกุมและปลอดภัยต่อคุณภาพของตัวอย่างปัสสาวะโดยให้เป็นไปตามที่อธิบดีกำหนด(๔)ตรวจหายาเสพติด ตามลักษณะ ชนิด ประเภทและปริมาณที่กำหนดไว้ในกฎกระทรวงโดยใช้วิธีการทางห้องปฏิบัติการเพื่อตรวจหายาเสพติดในตัวอย่างปัสสาวะของผู้เข้ารับการตรวจพิสูจน์ด้วยการตรวจเบื้องต้น(Screening Test) หรือการตรวจเบื้องต้นและการตรวจยืนยันผล (Confirmatory Test) ในกรณีที่จำเป็นข้อ ๘ให้พนักงานเจ้าหน้าที่ประสานงานกับหน่วนงานที่ทำการตรวจทางห้องปฏิบัติการเพื่อขอข้อมูลการรายงานผลการตรวจหายาเสพติดในตัวอย่างปัสสาวะของผู้เข้ารับการตรวจพิสูจน์แต่ละรายว่าพบยาเสพติดในตัวอย่างปัสสาวะหรือไม่พร้อมทั้งให้เจ้าหน้าที่ผู้ทำการตรวจทางห้องปฏิบัติการลงลายมือชื่อกำกับไว้ตามแบบรายงานผลการตรวจทางห้องปฏิบัติการข้อ ๙ให้พนักงานเจ้าหน้าที่ประสานงานกับพนักงานสอบสวนเพื่อขอผลการตรวจปัสสาวะหรือหลักฐานอื่นที่เกี่ยวข้องในชั้นพนักงานสอบสวน เพื่อประกอบการดำเนินการส่วนที่ ๔การตรวจสภาพแวดล้อม ข้อ ๑๐เมื่อพนักงานเจ้าหน้าที่พิจารณาข้อมูลที่ได้จากการสอบถามและบันทึกประวัติของผู้เข้ารับการตรวจพิสูจน์ตลอดจนข้อมูลจากการแสวงหาข้อเท็จจริงทางสังคมจากพยานผู้เกี่ยวข้องแล้วเห็นว่ายังมีเหตุจำเป็นที่พนักงานเจ้าหน้าที่จะต้องตรวจสอบข้อเท็จจริงเกี่ยวกับการตรวจพิสูจน์จากบุคคลในชุมชนที่ผู้เข้ารับการตรวจพิสูจน์พักอาศัยหรือตรวจสอบข้อเท็จจริงเกี่ยวกับสภาพแวดล้อมของที่พักอาศัยหรือสถานที่ศึกษา หรือสถานที่ประกอบอาชีพหรือสถานที่อื่นใดที่เกี่ยวข้องกับผู้เข้ารับการตรวจพิสูจน์เพื่อแสวงหาข้อเท็จจริงเกี่ยวกับสภาพแวดล้อมของผู้เข้ารับการตรวจพิสูจน์เพิ่มเติมให้สมบูรณ์ขึ้นให้พนักงานเจ้าหน้าที่พิจารณาในการที่จะออกไปตรวจสอบสภาพแวดล้อมการตรวจสอบสภาพแวดล้อมให้พนักงานเจ้าหน้าที่บันทึกสภาพแวดล้อมของสถานที่ที่ทำการตรวจสภาพแวดล้อมนั้นไว้ตามแบบที่อธิบดีกำหนดข้อ ๑๑ถ้าปรากฏว่าสถานที่ที่จะออกไปตรวจสอบสภาพแวดล้อมค่อนข้างจะอันตรายหรือเป็นแหล่งมั่วสุมเสพและจำหน่ายยาเสพติดให้โทษหรือมีปัญหาด้านอาชญากรรมให้อยู่ในดุลพินิจของผู้บังคับบัญชาของพนักงานเจ้าหน้าที่นั้นในการดำเนินการส่วนที่ ๕การประเมินผลและรายงาน ข้อ ๑๒เมื่อพนักงานเจ้าหน้าที่รวบรวมข้อมูลเกี่ยวกับผู้เข้ารับการตรวจพิสูจน์เป็นที่เรียบร้อยแล้วให้ประเมินผลทางด้านร่างกาย จิตใจและสภาพทางสังคมของผู้เข้ารับการตรวจพิสูจน์ตามแบบที่อธิบดีกำหนดข้อ ๑๓ให้พนักงานเจ้าหน้าที่จัดทำรายงานผลการตรวจพิสูจน์ตามแบบที่อธิบดีกำหนดต่อผู้อำนวยการหรือผู้ควบคุมสถานที่เพื่อการตรวจพิสูจน์เพื่อเสนอคณะอนุกรรมการพิจารณาในการดำเนินการตามวรรคแรกให้พนักงานเจ้าหน้าที่ดำเนินการรายงานไปยังคณะอนุกรรมการก่อนครบกำหนดระยะเวลาการตรวจพิสูจน์อย่างน้อยสามวันทำการหมวด ๒การพิจารณาผลการตรวจพิสูจน์ ข้อ ๑๔ให้คณะอนุกรรมการพิจารณาผลการตรวจพิสูจน์จากรายงานผลการตรวจพิสูจน์และความเห็นของผู้อำนวยการหรือผู้ควบคุมสถานที่เพื่อการตรวจพิสูจน์โดยให้คำนึงถึงข้อเท็จจริงดังต่อไปนี้(๑)ผลการตรวจทางด้านร่างกายและจิตใจ(๒)ผลการตรวจหายาเสพติดทางห้องปฏิบัติการ(๓)ผลการตรวจสภาพทางสังคมและสภาพแวดล้อมของผู้เข้ารับการตรวจพิสูจน์ในการดำเนินการตามวรรคแรกให้คณะอนุกรรมการดำเนินการให้แล้วเสร็จโดยเร็วก่อนครบกำหนดระยะเวลาการตรวจพิสูจน์ข้อ ๑๕เมื่อคณะอนุกรรมการมีคำวินิจฉัยว่าผู้เข้ารับการตรวจพิสูจน์เป็นผู้เสพหรือผู้ติดยาเสพติดหรือไม่แล้วให้รายงานผลการตรวจพิสูจน์ไปยังพนักงานสอบสวนหรือพนักงานอัยการ ทั้งนี้ ตามที่กำหนดในลักษณะ ๓ลักษณะ ๒การฟื้นฟูสมรรถภาพผู้ติดยาเสพติด หมวด ๑หลักเกณฑ์วิธีการในการฟื้นฟูสมรรถภาพผู้ติดยาเสพติด ข้อ ๑๖เมื่อคณะอนุกรรมการวินิจฉัยว่าผู้เข้ารับการตรวจพิสูจน์เป็นผู้เสพหรือผู้ติดยาเสพติดให้คณะอนุกรรมการพิจารณาจัดทำแผนการฟื้นฟูสมรรถภาพผู้ติดยาเสพติดโดยคำนึงถึงข้อมูลที่ได้จากการตรวจพิสูจน์ทั้งนี้การกำหนดสถานที่และวิธีการฟื้นฟูสมรรถภาพผู้ติดยาเสพติดตามที่กฎหมายกำหนดให้พิจารณาให้เหมาะสมกับสภาพของผู้เข้ารับการฟื้นฟูสมรรถภาพผู้ติดยาเสพติดการกำหนดแผนการฟื้นฟูสมรรถภาพผู้ติดยาเสพติดในวรรคแรกคณะอนุกรรมการสามารถกำหนดวิธีการใดวิธีการหนึ่ง หรือหลายวิธีการตามที่กำหนดในมาตรา๒๓ วรรคสาม แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ในระหว่างการฟื้นฟูสมรรถภาพผู้ติดยาเสพติดหากปรากฏว่าผู้เข้ารับการฟื้นฟูสมรรถภาพผู้ติดยาเสพติดมีพฤติการณ์ที่เปลี่ยนแปลงไปจากการกำหนดแผนการฟื้นฟูสมรรถภาพผู้ติดยาเสพติดในสองวรรคก่อนให้คณะอนุกรรมการพิจารณาปรับแผนการฟื้นฟูสมรรถภาพผู้ติดยาเสพติดตามที่เห็นสมควร[๒]ข้อ ๑๗ในกรณีที่คณะอนุกรรมการกำหนดให้ใช้วิธีการฟื้นฟูสมรรถภาพผู้ติดยาเสพติดในกรณีที่จำเป็นต้องควบคุมตัวอย่างเข้มงวดหรือในกรณีที่ไม่จำเป็นต้องควบคุมตัวอย่างเข้มงวดให้คณะอนุกรรมการแจ้งพนักงานเจ้าหน้าที่ของสำนักงานคุมประพฤติดำเนินการจัดทำทะเบียนและรวบรวมข้อมูลการบันทึกประวัติของผู้เข้ารับการฟื้นฟูสมรรถภาพผู้ติดยาเสพติดโดยดำเนินการจัดส่งข้อมูลการบันทึกประวัติพร้อมตัวผู้เข้ารับการฟื้นฟูสมรรถภาพผู้ติดยาเสพติดไปยังศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดตามที่คณะอนุกรรมการกำหนดในกรณีที่คณะอนุกรรมการกำหนดให้ใช้วิธีการฟื้นฟูสมรรถภาพผู้ติดยาเสพติดในกรณีที่ไม่จำเป็นต้องควบคุมตัวอาจกำหนดให้ผู้เข้ารับการฟื้นฟูสมรรถภาพผู้ติดยาเสพติดต้องปฏิบัติด้วยวิธีการอื่นใดภายใต้การดูแลของพนักงานคุมประพฤติให้คณะอนุกรรมการแจ้งพนักงานเจ้าหน้าที่ของสำนักงานคุมประพฤติมารับตัวไปดำเนินการการฟื้นฟูสมรรถภาพผู้ติดยาเสพติดตามที่กำหนดในสองวรรคก่อนให้คณะอนุกรรมการกำหนดระยะเวลาในการฟื้นฟูสมรรถภาพผู้ติดยาเสพติดตามสมควรโดยพิจารณาให้เหมาะสมกับสภาพของผู้เข้ารับการฟื้นฟูสมรรถภาพผู้ติดยาเสพติดแต่ไม่เกินหกเดือนนับแต่วันถูกส่งตัวเข้ารับการฟื้นฟูสมรรถภาพผู้ติดยาเสพติดส่วนที่ ๑การฟื้นฟูสมรรถภาพผู้ติดยาเสพติดแบบควบคุมตัว ข้อ ๑๘การฟื้นฟูสมรรถภาพผู้ติดยาเสพติดในกรณีที่จำเป็นต้องควบคุมตัวอย่างเข้มงวดหรือในกรณีไม่จำเป็นต้องควบคุมตัวอย่างเข้มงวดให้ศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดปฏิบัติดังนี้(๑)จัดให้มีการปฐมนิเทศผู้เข้ารับการฟื้นฟูสมรรถภาพผู้ติดยาเสพติด(๒)ดำเนินการฟื้นฟูสมรรถภาพผู้ติดยาเสพติดโดยฟื้นฟูทั้งทางด้านร่างกาย จิตใจ สังคมตลอดจนการให้การศึกษาและการฝึกอาชีพตามแผนการฟื้นฟูที่เป็นไปตามมาตรฐานทางวิชาการด้านการฟื้นฟูสมรรถภาพผู้ติดยาเสพติด(๓)ในระหว่างการฟื้นฟูสมรรถภาพผู้ติดยาเสพติดต้องจัดให้ครอบครัวของผู้เข้ารับการฟื้นฟูสมรรถภาพผู้ติดยาเสพติดเข้ามามีส่วนร่วมในการฟื้นฟูสมรรถภาพผู้ติดยาเสพติด(๔)ในระหว่างการฟื้นฟูสมรรถภาพผู้ติดยาเสพติดอาจกำหนดให้ผู้เข้ารับการฟื้นฟูสมรรถภาพผู้ติดยาเสพติดทำงานบริการสังคมหรือให้ดำเนินการอื่นใดตามความเหมาะสมเพื่อให้มีความมั่นคงในการดำรงชีวิตโดยห่างไกลจากยาเสพติดข้อ ๑๙ในการดำเนินการตามข้อ ๑๘ให้พนักงานเจ้าหน้าที่ผู้ดำเนินการฟื้นฟูสมรรถภาพผู้ติดยาเสพติดประเมินพฤติกรรมระหว่างการฟื้นฟูสมรรถภาพผู้ติดยาเสพติดหลังจากผู้เข้ารับการฟื้นฟูสมรรถภาพผู้ติดยาเสพติดเข้ารับการฟื้นฟูสมรรถภาพผู้ติดยาเสพติดไปแล้วเป็นเวลาไม่น้อยกว่าเก้าสิบวันหรือไม่น้อยกว่าสองในสามของระยะเวลาการฟื้นฟูสมรรถภาพผู้ติดยาเสพติดในกรณีที่คณะอนุกรรมการได้กำหนดเวลาไว้น้อยกว่าหนึ่งร้อยยี่สิบวันเว้นแต่ในระหว่างการฟื้นฟูสมรรถภาพผู้ติดยาเสพติดผู้เข้ารับการฟื้นฟูสมรรถภาพผู้ติดยาเสพติดมีพฤติกรรมหรือสภาพร่างกาย หรือจิตใจที่มีผลกระทบจนไม่อาจใช้วิธีการฟื้นฟูสมรรถภาพผู้ติดยาเสพติดต่อไปได้อีกให้รายงานผลการปฏิบัติตามแผนการฟื้นฟูสมรรถภาพผู้ติดยาเสพติดที่ผ่านมาต่อผู้อำนวยการหรือผู้ควบคุมสถานที่เพื่อรายงานคณะอนุกรรมการโดยพลันเพื่อให้คณะอนุกรรมการพิจารณาปรับแผนการฟื้นฟูสมรรถภาพผู้ติดยาเสพติดแบบการประเมินผลผู้เข้ารับการฟื้นฟูสมรรถภาพผู้ติดยาเสพติดในวรรคแรกให้เป็นไปตามแบบที่อธิบดีกำหนดข้อ ๒๐ในระหว่างการฟื้นฟูสมรรถภาพผู้ติดยาเสพติดตามข้อ ๑๘ให้พนักงานเจ้าหน้าที่ของสำนักงานคุมประพฤติประสานงานศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดเพื่อติดตามผลการฟื้นฟูสมรรถภาพผู้ติดยาเสพติดรายงานต่อคณะอนุกรรมการส่วนที่ ๒การฟื้นฟูสมรรถภาพผู้ติดยาเสพติดแบบไม่ควบคุมตัว ข้อ ๒๑การฟื้นฟูสมรรถภาพผู้ติดยาเสพติดในกรณีที่ไม่จำเป็นต้องควบคุมตัวให้คณะอนุกรรมการกำหนดแผนการฟื้นฟูสมรรถภาพผู้ติดยาเสพติดโดยกำหนดให้พนักงานคุมประพฤติของสำนักงานคุมประพฤติปฏิบัติข้อหนึ่งข้อใดหรือหลายข้อดังนี้(๑)จัดให้มีการปฐมนิเทศผู้เข้ารับการฟื้นฟูสมรรถภาพผู้ติดยาเสพติด(๒)กำหนดเงื่อนไขให้ผู้เข้ารับการฟื้นฟูสมรรถภาพผู้ติดยาเสพติดปฏิบัติข้อหนึ่งข้อใดหรือหลายข้อดังนี้(๒.๑)ให้ไปรายงานตัวต่อพนักงานคุมประพฤติตามระยะเวลาที่เห็นสมควร(๒.๒)ห้ามเกี่ยวข้องกับยาหรือสารเสพติดให้โทษ(๒.๓)ให้ละเว้นการคบหาสมาคมกับบุคคลที่เกี่ยวข้องกับยาหรือสารเสพติดให้โทษ(๒.๔)เข้ารับการฟื้นฟูตามแผนการที่พนักงานคุมประพฤติกำหนดให้เหมาะสมกับสภาพของผู้เข้ารับการฟื้นฟูสมรรถภาพผู้ติดยาเสพติด(๒.๕)ให้เข้ารับการศึกษาหรือการฝึกอาชีพ หรือทำงานบริการสังคมตามความเหมาะสมกับผู้เข้ารับการฟื้นฟูสมรรถภาพผู้ติดยาเสพติด(๒.๖)ให้ดำเนินการอื่นใดตามความเหมาะสมเพื่อให้มีความมั่นคงในการดำรงชีวิตโดยห่างไกลจากยาเสพติด(๓)ส่งผู้เข้ารับการฟื้นฟูสมรรถภาพผู้ติดยาเสพติดไปเข้ารับการฟื้นฟูสมรรถภาพในสถานพยาบาลหรือสถานฟื้นฟูของทางราชการหรือเอกชนทั้งแบบผู้ป่วยในหรือผู้ป่วยนอกโดยต้องปฏิบัติตามมาตรการของสถานพยาบาลหรือสถานฟื้นฟูโดยเคร่งครัด ทั้งนี้ให้พนักงานคุมประพฤติประสานงานเพื่อติดตามผลเป็นระยะ ๆ(๔)ในระหว่างการฟื้นฟูสมรรถภาพผู้ติดยาเสพติดต้องจัดให้ครอบครัวของผู้เข้ารับการฟื้นฟูสมรรถภาพผู้ติดยาเสพติดเข้ามามีส่วนร่วมในการฟื้นฟูสมรรถภาพผู้ติดยาเสพติดด้วย(๕)ในระหว่างการฟื้นฟูสมรรถภาพผู้ติดยาเสพติดต้องมีการเยี่ยมเยียนหรือติดตามผู้เข้ารับการฟื้นฟูสมรรถภาพผู้ติดยาเสพติดยังที่พักอาศัยของผู้เข้ารับการฟื้นฟูสมรรถภาพผู้ติดยาเสพติดเป็นระยะๆ ตามความเหมาะสมตลอดระยะเวลาของการฟื้นฟูสมรรถภาพผู้ติดยาเสพติด ทั้งนี้ ให้มีการประสานงานกับศูนย์หน่วยงาน หรือเครือข่ายชุมชน รวมทั้งอาสาสมัครในชุมชนหรือผู้นำชุมชนในการเฝ้าระวังดูแลผู้เข้ารับการฟื้นฟูสมรรถภาพผู้ติดยาเสพติดด้วยก็ได้ข้อ ๒๒การประเมินพฤติกรรมระหว่างการฟื้นฟูสมรรถภาพผู้ติดยาเสพติดของผู้เข้ารับการฟื้นฟูสมรรถภาพผู้ติดยาเสพติดแบบไม่ควบคุมตัวให้ดำเนินการตามข้อ๑๙ โดยอนุโลมส่วนที่ ๓การลดและการขยายระยะเวลาการฟื้นฟูสมรรถภาพผู้ติดยาเสพติด ข้อ ๒๓การลดระยะเวลาการฟื้นฟูสมรรถภาพผู้ติดยาเสพติดแบบควบคุมตัวและไม่ควบคุมตัวให้คณะอนุกรรมการพิจารณาจากรายงานและความเห็นของผู้อำนวยการหรือผู้อำนวยการสำนักงานคุมประพฤติ หรือผู้ควบคุมสถานที่ภายใต้องค์ประกอบดังต่อไปนี้(๑)ไม่พบสารเสพติดจากผลการตรวจปัสสาวะของผู้เข้ารับการฟื้นฟูสมรรถภาพผู้ติดยาเสพติดในระหว่างการฟื้นฟูสมรรถภาพผู้ติดยาเสพติดและไม่มีพฤติการณ์ที่เกี่ยวข้องกับยาเสพติด(๒)ผู้เข้ารับการฟื้นฟูสมรรถภาพผู้ติดยาเสพติดได้คะแนนจากผลการประเมินพฤติกรรมระหว่างการฟื้นฟูสมรรถภาพผู้ติดยาเสพติดในระดับดี(๓)หากผู้เข้ารับการฟื้นฟูสมรรถภาพผู้ติดยาเสพติดเคยรับการขยายระยะเวลาก่อนการพิจารณาลดระยะเวลาในครั้งหลังต้องได้รับการฟื้นฟูสมรรถภาพผู้ติดยาเสพติดในช่วงขยายระยะเวลาดังกล่าวมาแล้วไม่น้อยกว่าหกสิบวันการลดระยะเวลาการฟื้นฟูสมรรถภาพผู้ติดยาเสพติดกรณีผลการฟื้นฟูสมรรถภาพอยู่ในระดับดีให้ลดระยะเวลาการฟื้นฟูสมรรถภาพผู้ติดยาเสพติดในแต่ละครั้งได้ไม่เกินสามสิบวันข้อ ๒๔การขยายระยะเวลาการฟื้นฟูสมรรถภาพผู้ติดยาเสพติดแบบควบคุมตัวและแบบไม่ควบคุมตัวให้คณะอนุกรรมการพิจารณาจากรายงานและความเห็นของผู้อำนวยการหรือผู้อำนวยการสำนักงานคุมประพฤติหรือผู้ควบคุมสถานที่ ภายใต้องค์ประกอบดังต่อไปนี้(๑)ผู้เข้ารับการฟื้นฟูสมรรถภาพผู้ติดยาเสพติดมีพฤติการณ์เกี่ยวข้องกับยาเสพติดหรือตรวจพบสารเสพติดจากผลการตรวจปัสสาวะในระหว่างการฟื้นฟูสมรรถภาพผู้ติดยาเสพติด(๒)ผู้เข้ารับการฟื้นฟูสมรรถภาพผู้ติดยาเสพติดได้คะแนนจากผลการประเมินพฤติกรรมระหว่างการฟื้นฟูสมรรถภาพผู้ติดยาเสพติดในระดับต้องปรับปรุงหรือไม่ผ่านเกณฑ์การประเมิน(๓)ผู้เข้ารับการฟื้นฟูสมรรถภาพผู้ติดยาเสพติดจงใจไม่ปฏิบัติตามแผนการฟื้นฟูสมรรถภาพผู้ติดยาเสพติดข้อ ๒๕การพิจารณาคะแนนจากผลการประเมินพฤติกรรมระหว่างการฟื้นฟูสมรรถภาพผู้ติดยาเสพติดให้พิจารณาจากการประเมินผลข้อ ๑๙ หรือข้อ ๒๒ แล้วแต่กรณีส่วนที่ ๔การพิจารณาผลการฟื้นฟูสมรรถภาพผู้ติดยาเสพติด ข้อ ๒๖เมื่อผู้เข้ารับการฟื้นฟูสมรรถภาพผู้ติดยาเสพติดปฏิบัติตามแผนการฟื้นฟูสมรรถภาพผู้ติดยาเสพติดของคณะอนุกรรมการทั้งกรณีครบระยะเวลาหรือกรณีลดและขยายระยะเวลาแล้วให้พนักงานเจ้าหน้าที่ผู้ดำเนินการฟื้นฟูสมรรถภาพผู้ติดยาเสพติดหรือพนักงานคุมประพฤติของสำนักงานคุมประพฤติ แล้วแต่กรณีรวบรวมข้อมูลผลการฟื้นฟูสมรรถภาพผู้ติดยาเสพติดของผู้เข้ารับการฟื้นฟูสมรรถภาพผู้ติดยาเสพติดรายงานต่อผู้อำนวยการหรือผู้อำนวยการสำนักงานคุมประพฤติหรือผู้ควบคุมสถานที่ แล้วแต่กรณีเพื่อรายงานให้คณะอนุกรรมการพิจารณาข้อ ๒๗ให้คณะอนุกรรมการพิจารณาผลการฟื้นฟูสมรรถภาพผู้ติดยาเสพติดจากรายงานและความเห็นของผู้อำนวยการหรือผู้อำนวยการสำนักงานคุมประพฤติ หรือผู้ควบคุมสถานที่โดยให้คำนึงถึงข้อเท็จจริงดังต่อไปนี้(๑)การปฏิบัติตามแผนการฟื้นฟูสมรรถภาพผู้ติดยาเสพติด(๒)การประเมินพฤติกรรมระหว่างการฟื้นฟูสมรรถภาพผู้ติดยาเสพติด(๓)ผลการตรวจปัสสาวะและพฤติการณ์การเกี่ยวข้องกับยาเสพติดการพิจารณาผลในวรรคแรกให้คณะอนุกรรมการดำเนินการให้แล้วเสร็จภายในห้าวันนับแต่วันที่ได้รับรายงานจากผู้อำนวยการหรือผู้อำนวยการสำนักงานคุมประพฤติหรือผู้ควบคุมสถานที่ข้อ ๒๘[๓]ในกรณีที่คณะอนุกรรมการพิจารณาผลการฟื้นฟูสมรรถภาพผู้ติดยาเสพติดแล้วมีความเห็นว่าผลการฟื้นฟูสมรรถภาพผู้ติดยาเสพติดเป็นที่พอใจ ให้คณะอนุกรรมการมีคำสั่งให้ผู้เข้ารับการฟื้นฟูสมรรถภาพผู้ติดยาเสพติดพ้นจากการฟื้นฟูสมรรถภาพผู้ติดยาเสพติดกรณีมีประกันหรือมีประกันและหลักประกันให้สัญญาประกันสิ้นสุดลงและคืนหลักประกันแก่ผู้ที่ควรรับไปหากผู้เข้ารับการฟื้นฟูสมรรถภาพผู้ติดยาเสพติดถูกควบคุมตัวอยู่ ก็ให้มีคำสั่งปล่อยตัวไปพร้อมทั้งจัดทำหนังสือรับรองผลการฟื้นฟูสมรรถภาพให้ผู้เข้ารับการฟื้นฟูสมรรถภาพผู้ติดยาเสพติดหนึ่งชุดตามแบบที่อธิบดีกำหนดข้อ ๒๙ในกรณีที่คณะอนุกรรมการพิจารณาผลการฟื้นฟูสมรรถภาพผู้ติดยาเสพติดแล้วมีความเห็นว่าผลการฟื้นฟูสมรรถภาพผู้ติดยาเสพติดไม่เป็นที่พอใจให้คณะอนุกรรมการพิจารณาส่งตัวผู้เข้ารับการฟื้นฟูสมรรถภาพผู้ติดยาเสพติดให้พนักงานสอบสวนหรือพนักงานอัยการเพื่อดำเนินคดีต่อไปทั้งนี้ ตามที่กำหนดในลักษณะ ๖หมวด ๒หลักเกณฑ์วิธีการในการตรวจสอบและติดตามผลการฟื้นฟูสมรรถภาพผู้ติดยาเสพติดในระหว่างการปล่อยชั่วคราว ข้อ ๓๐ให้พนักงานเจ้าหน้าที่ผู้ดำเนินการฟื้นฟูสมรรถภาพผู้ติดยาเสพติดตรวจสอบและติดตามผลการฟื้นฟูสมรรถภาพผู้ติดยาเสพติดในระหว่างการปล่อยชั่วคราวดังต่อไปนี้(๑)เรียกให้ผู้เข้ารับการฟื้นฟูสมรรถภาพผู้ติดยาเสพติดที่ได้รับการปล่อยชั่วคราวมาให้ถ้อยคำเกี่ยวกับความประพฤติและการปฏิบัติตามเงื่อนไขที่คณะอนุกรรมการได้กำหนดในการปล่อยชั่วคราวพร้อมทั้งเก็บตัวอย่างปัสสาวะ เพื่อตรวจพิสูจน์หาสารเสพติด(๒)มีหนังสือสอบถามหรือเรียกบุคคลใดที่เกี่ยวข้องกับผู้เข้ารับการฟื้นฟูสมรรถภาพผู้ติดยาเสพติดที่ได้รับการปล่อยชั่วคราวมาให้ถ้อยคำส่งคำชี้แจงเป็นหนังสือหรือส่งเอกสารหลักฐานใดมาเพื่อตรวจสอบหรือเพื่อประกอบการพิจารณาในการติดตามผลการฟื้นฟูสมรรถภาพผู้ติดยาเสพติดในระหว่างการปล่อยชั่วคราว(๓)ให้พนักงานเจ้าหน้าที่ออกไปตรวจสอบและติดตามผลการฟื้นฟูสมรรถภาพผู้ติดยาเสพติด ณที่พักอาศัยของผู้เข้ารับการฟื้นฟูสมรรถภาพผู้ติดยาเสพติดที่ได้รับการปล่อยชั่วคราวเป็นครั้งคราวตามความเหมาะสมข้อ ๓๑ให้ผู้อำนวยการหรือผู้ควบคุมสถานที่มีหน้าที่รายงานผลการตรวจสอบและติดตามผลการฟื้นฟูสมรรถภาพผู้ติดยาเสพติดของผู้ได้รับอนุญาตให้ปล่อยชั่วคราวต่อคณะอนุกรรมการตามที่คณะอนุกรรมการกำหนดโดยเร็วลักษณะ ๓การรายงานผล ข้อ ๓๒เมื่อคณะอนุกรรมการวินิจฉัยผลการตรวจพิสูจน์แล้วให้แจ้งผลการตรวจพิสูจน์และผลการวินิจฉัยต่อพนักงานสอบสวนหรือพนักงานอัยการโดยเร็ว ในกรณีดังต่อไปนี้(๑)เมื่อปรากฏว่าผู้เข้ารับการตรวจพิสูจน์เสพยาเสพติดก่อนขณะหรือภายหลังที่ถูกจับกุมเพื่อให้ตนเองได้รับการส่งตัวไปฟื้นฟูสมรรถภาพผู้ติดยาเสพติดซึ่งถือว่าผู้นั้นไม่มีสิทธิได้รับการฟื้นฟูสมรรถภาพผู้ติดยาเสพติด ตามมาตรา ๒๐แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ให้แจ้งพนักงานสอบสวน หรือพนักงานอัยการทราบเพื่อพิจารณาดำเนินคดีต่อไป(๒)เมื่อปรากฏว่า ผู้เข้ารับการตรวจพิสูจน์เป็นผู้เสพหรือติดยาเสพติดและได้จัดให้มีแผนการฟื้นฟูสมรรถภาพแล้ว ตามมาตรา ๒๒ วรรคแรกแห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ให้แจ้งให้พนักงานอัยการทราบ(๓)เมื่อไม่ปรากฏว่าผู้ต้องหาเป็นผู้เสพหรือติดยาเสพติด ตามมาตรา ๒๒ วรรคสามแห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ให้แจ้งให้พนักงานสอบสวน หรือพนักงานอัยการเพื่อพิจารณาดำเนินคดีต่อไปข้อ ๓๓เมื่อคณะอนุกรรมการพิจารณาผลการฟื้นฟูสมรรถภาพผู้ติดยาเสพติดแล้วให้แจ้งผลการฟื้นฟูสมรรถภาพผู้ติดยาเสพติดต่อพนักงานสอบสวนหรือพนักงานอัยการโดยเร็ว ในกรณีดังต่อไปนี้(๑)เมื่อผลการฟื้นฟูสมรรถภาพผู้ติดยาเสพติดเป็นที่พอใจและคณะอนุกรรมการมีคำวินิจฉัยว่าผู้เข้ารับการฟื้นฟูสมรรถภาพผู้ติดยาเสพติดได้รับการฟื้นฟูสมรรถภาพผู้ติดยาเสพติดจนครบถ้วนตามที่กำหนดในแผนการฟื้นฟูสมรรถภาพผู้ติดยาเสพติดแล้วตามมาตรา๓๓ วรรคแรก แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ ให้แจ้งพนักงานสอบสวนหรือพนักงานอัยการทราบ(๒)เมื่อผลการฟื้นฟูสมรรถภาพผู้ติดยาเสพติดยังไม่เป็นที่พอใจ ตามมาตรา ๓๓ วรรคสองแห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ให้รายงานความเห็นไปยังพนักงานสอบสวนหรือพนักงานอัยการเพื่อประกอบการพิจารณาดำเนินคดีต่อไปข้อ ๓๔กรณีมีข้อเท็จจริงปรากฏตามมาตรา ๒๔ แห่งพระราชบัญญัติฟื้นฟูสมรรถภาพผู้ติดยาเสพติดพ.ศ. ๒๕๔๕ให้ประธานอนุกรรมการหรือผู้ที่ได้รับมอบหมายแจ้งให้พนักงานสอบสวนหรือพนักงานอัยการแล้วแต่กรณี ร้องขอต่อศาลภายในสามวันนับแต่ทราบข้อเท็จจริงเพื่อให้ศาลพิจารณามีคำสั่งให้ส่งตัวผู้นั้นไปยังพนักงานสอบสวนเพื่อดำเนินคดีข้อ ๓๕การแจ้งผลการวินิจฉัยของคณะอนุกรรมการต่อพนักงานสอบสวนหรือพนักงานอัยการตามข้อ๓๒ และข้อ ๓๓ ให้ทำเป็นหนังสือตามแบบที่อธิบดีกำหนด และให้ประธานคณะอนุกรรมการหรือผู้ที่ประธานมอบหมายเป็นผู้ลงนามการส่งตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดให้แก่พนักงานสอบสวนหรือพนักงานอัยการเพื่อดำเนินคดีต่อไปในกรณีผู้นั้นไม่มีสิทธิได้รับการฟื้นฟูสมรรถภาพผู้ติดยาเสพติดหรือไม่เป็นผู้เสพหรือผู้ติดยาเสพติด หรือผลการฟื้นฟูสมรรถภาพผู้ติดยาเสพติดไม่เป็นที่พอใจให้เป็นไปตามลักษณะ ๖ลักษณะ ๔การควบคุมดูแลผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด หมวด ๑หลักการควบคุมดูแลผู้เข้ารับการตรวจพิสูจน์หรือผู้เข้ารับฟื้นฟูสมรรถภาพผู้ติดยาเสพติด ข้อ ๓๖การควบคุมดูแลผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดต้องคำนึงถึงหลักศักดิ์ศรีแห่งความเป็นมนุษย์และอยู่บนพื้นฐานของหลักสิทธิมนุษยชนรวมถึงสิทธิสตรีและสิทธิเด็กและเยาวชน โดยให้ผู้อำนวยการหรือผู้ควบคุมสถานที่ปฏิบัติดังนี้(๑)ในกรณีที่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดเป็นเด็กและเยาวชนต้องแยกหน่วยควบคุมดูแลเด็กและเยาวชนชายและหญิงออกจากกันสำหรับการควบคุมดูแลเด็กและเยาวชนหญิง ห้ามมิให้ผู้ชายเข้าไปในเขตควบคุมผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดหญิงนั้นเว้นแต่มีเหตุฉุกเฉินหรือมีราชการจำเป็นนอกจากนี้ให้แยกการควบคุมดูแลเด็กและเยาวชนจากการควบคุมดูแลผู้ใหญ่เท่าที่จะสามารถกระทำได้(๒)กรณีที่ผู้เข้ารับการตรวจพิสูจน์ หรือผู้เข้ารับการฟื้นฟูสมรรถภาพผู้ติดยาเสพติดเป็นหญิงให้จัดเจ้าหน้าที่หญิงเป็นผู้ควบคุมดูแลห้ามมิให้ผู้ชายหรือเจ้าหน้าที่ชายเข้าไปในเขตควบคุมของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดหญิงเว้นแต่มีเหตุฉุกเฉินหรือมีราชการจำเป็นข้อ ๓๗ การควบคุมตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดนอกเหนือจากที่กำหนดในลักษณะนี้ให้คณะอนุกรรมการกำหนดให้สถานที่ควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดออกข้อบังคับภายใน เพื่อกำหนดรายละเอียดการปฏิบัติเพิ่มเติมให้ชัดเจนและเกิดความเป็นระเบียบเรียบร้อยในการควบคุมดูแลผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดด้วยก็ได้ส่วนที่ ๑การรับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ข้อ ๓๘ ให้ศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดมอบหมายให้พนักงานเจ้าหน้าที่รับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดโดยตรวจสอบเอกสารหลักฐานในการส่งตัวผู้เข้ารับการตรวจพิสูจน์หรือเอกสารคำวินิจฉัยให้ฟื้นฟูสมรรถภาพผู้ติดยาเสพติด โดยวิธีการควบคุมตัวตามมาตรา๒๓ วรรคสาม (๑) และ (๒) แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ข้อ ๓๙เมื่อพนักงานเจ้าหน้าที่รับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไว้แล้วให้ตรวจค้นตัวและทรัพย์สินของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่รับตัวเข้าใหม่ทุกรายในสถานที่ที่จัดไว้เป็นการเฉพาะโดยให้เจ้าหน้าที่ชายตรวจค้นผู้เข้ารับการตรวจพิสูจน์ หรือผู้เข้ารับการฟื้นฟูสมรรถภาพผู้ติดยาเสพติดที่เป็นชายและให้เจ้าหน้าที่หญิงตรวจค้นผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่เป็นหญิงการตรวจค้นทุกขั้นตอนให้กระทำด้วยความสุภาพกรณีตรวจพบสิ่งของต้องห้ามให้ยึดไว้แล้วรายงานให้ผู้อำนวยการ หรือผู้ควบคุมสถานที่ทราบเป็นลายลักษณ์อักษรข้อ ๔๐ให้พนักงานเจ้าหน้าที่จัดเก็บทรัพย์สินส่วนตัวของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่ติดตัวมา เช่น เครื่องแต่งกาย ของมีค่า เงินสด หรือทรัพย์สินอื่น ๆโดยจัดทำเป็นบัญชีรับฝาก ทรัพย์สิน และให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดได้อ่านแล้วลงลายมือชื่อไว้เป็นหลักฐานกรณีมีญาติมาด้วยในวันรับตัวหรือติดตามมาในภายหลัง ให้พนักงานเจ้าหน้าที่คืนทรัพย์สินมีค่าหรือเงินสดทั้งหมดให้แก่ญาติ พร้อมทั้งให้บุคคลดังกล่าวลงลายมือชื่อการรับของไว้เป็นหลักฐานและแจ้งให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดทราบกรณีผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไม่มีญาติหรือมีแต่ไม่ประสงค์รับทรัพย์สินของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดคืนให้ศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดจัดเก็บทรัพย์สินตามรายการบัญชีแต่ละรายไว้แล้วคืนให้แก่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด เมื่อได้รับการปล่อยตัวข้อ ๔๑ในกรณีที่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด มีโรคประจำตัวต้องใช้ยาหรืออยู่ระหว่างการบำบัดรักษาอย่างต่อเนื่องให้พนักงานเจ้าหน้าที่รีบดำเนินการติดต่อกับญาติให้ทราบว่าผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดถูกควบคุมตัวอยู่ที่ใดเพื่อดำเนินการรับยาจากญาติไว้ดำเนินการข้อ ๔๒ให้เจ้าหน้าที่จัดให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่รับตัวเข้าใหม่ทำความสะอาดร่ากาย และจัดให้ได้รับเครื่องแต่งกายเครื่องนอนและของใช้ชีวิตประจำวันตามที่ศูนย์ฟื้นฟูสมรรถภาพผู้ติดยาเสพติดหรือสถานที่ควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดกำหนดโดยให้ผู้เข้ารับการตรวจพิสูจน์ หรือผู้เข้ารับการฟื้นฟูสมรรถภาพผู้ติดยาเสพติดลงลายมือชื่อไว้เป็นหลักฐานสำหรับเสื้อผ้าที่ใส่มาให้ซักให้เรียบร้อยก่อนนำเข้าเก็บรักษาข้อ ๔๓ให้พนักงานเจ้าหน้าที่ทำการสอบถามและบันทึกรายละเอียดประวัติเบื้องต้นรวมถึงการดำเนินการอื่นใดกับผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ดังนี้(๑)ในกรณีเป็นผู้เข้ารับการตรวจพิสูจน์ให้บันทึกรายละเอียดของประวัติเบื้องต้นเท่าที่จำเป็น รวมทั้งรูปถ่ายและพิมพ์ลายนิ้วมือ เพื่อประโยชน์ในการตรวจสอบบุคคลเท่านั้น(๒)ในกรณีเป็นผู้เข้ารับการฟื้นฟูสมรรถภาพผู้ติดยาเสพติด ให้ใช้ข้อมูลในชั้นตรวจพิสูจน์ของผู้เข้ารับการฟื้นฟูสมรรถภาพผู้ติดยาเสพติดเป็นข้อมูลเพื่อประโยชน์ในการตรวจสอบบุคคลข้อ ๔๔ให้เจ้าหน้าที่จัดให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดรับการตรวจด้านอนามัยจากแพทย์หรือพยาบาลของศูนย์ฟื้นฟูสมรรถภาพผู้ติดยาเสพติด หรือสถานที่ควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดหากผลการตรวจอนามัยปรากฏว่าผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดมีโรคติดต่อซึ่งอาจลุกลามไปติดผู้อื่นได้ให้เจ้าหน้าที่สอบถามแพทย์ หรือพยาบาลในการขอคำแนะนำเพื่อดูแลบุคคลดังกล่าวต่อไปส่วนที่ ๒ระบบทะเบียนของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ข้อ ๔๕ ให้ศูนย์ฟื้นฟูสมรรถภาพผู้ติดยาเสพติดหรือสถานที่ควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดจัดทำทะเบียนผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่รับตัวไว้ตามลำดับวันและเวลาที่รับตัวรวมทั้งทะเบียนคุมยอดจำนวนที่คงเหลือและยอดเคลื่อนไหวประจำวันของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดข้อ ๔๖ในการจัดทำทะเบียนที่รับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดอย่างน้อยต้องมีข้อความระบุถึงชื่อ ชื่อสกุล อายุ วันเดือนปีที่ถูกจับกุมข้อหาว่ากระทำการที่กฎหมายบัญญัติว่าเป็นความผิด วันเดือนปีที่รับตัวไว้ข้อ ๔๗เจ้าหน้าที่ต้องเก็บรักษาประวัติของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไว้เป็นความลับจะเปิดเผยได้เฉพาะผู้เกี่ยวข้องเท่านั้นส่วนที่ ๓การควบคุมผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ข้อ ๔๘ ให้ศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดจัดที่อยู่อาศัยและดูแลความเป็นอยู่ของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดให้เหมาะสมตามเพศ อายุและลักษณะพฤติกรรม ตลอดจนความรุนแรงของการกระทำผิดข้อ ๔๙ให้เจ้าหน้าที่ดำเนินการจัดทำระบบตรวจสอบยอดจำนวนของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ที่เข้าพักอาศัยในเรือนนอนเพื่อตรวจสอบการย้ายเข้า-ออกจากเรือนนอนข้อ ๕๐ให้เจ้าหน้าที่จัดเสื้อผ้า เครื่องนุ่งห่ม เครื่องนอนและสิ่งของเครื่องใช้จำเป็นในชีวิตประจำวันให้แก่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดทุกคนอย่างทั่วถึงและเพียงพอและจัดให้มีระบบการตรวจสอบสิ่งของที่ทางราชการจัดให้เพื่อป้องกันการสูญหายหรือการทำลายข้อ ๕๑ให้เจ้าหน้าที่จัดให้มีการตรวจการแต่งกาย การตัดผม การทำความสะอาดร่างกายและการรักษาความสะอาดเครื่องนอน เครื่องแต่งกาย ของผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดข้อ ๕๒ให้เจ้าหน้าที่จัดอาหารให้แก่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดโดยให้มีคุณภาพปริมาณที่เพียงพอและเหมาะสมตามหลักสุขอนามัยและโภชนาการข้อ ๕๓ให้เจ้าหน้าที่ตรวจสอบกำหนดเวลาเข้าและออกจากเรือนนอนของผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด ทั้งนี้ การนำออกจากเรือนนอนเวลา ๐๖.๐๐ นาฬิกาและการนำเข้าเรือนนอนเวลา ๑๘.๐๐ นาฬิกาเว้นแต่มีเหตุจำเป็นอย่างอื่นให้เสนอผู้อำนวยการหรือผู้ควบคุมสถานที่พิจารณาอนุญาตในการดำเนินการตามวรรคแรกให้เจ้าหน้าที่ตรวจนับจำนวนและตรวจสิ่งของต้องห้ามที่ตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดทั้งก่อนออกไปจากเรือนนอนและภายหลังกลับเข้าเรือนนอนเสมอข้อ ๕๔ในระหว่างการตรวจพิสูจน์หรือการฟื้นฟูสมรรถภาพผู้ติดยาเสพติดให้เจ้าหน้าที่จัดให้มีกิจกรรมด้านพลานามัยหรือนันทนาการตามความเหมาะสมให้แก่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ทั้งนี้การจัดกิจกรรมดังกล่าวต้องไม่เป็นอุปสรรคแก่การดำเนินการตรวจพิสูจน์ตามกระบวนการของกฎหมายหรือการฟื้นฟูสมรรถภาพผู้ติดยาเสพติด ตามแผนการฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดข้อ ๕๔/๑[๔]กรณีมีเหตุอันสมควรหรือเพื่อประโยชน์ในการฟื้นฟูสมรรถภาพผู้ติดยาเสพติดในระหว่างการตรวจพิสูจน์หรือการฟื้นฟูสมรรถภาพผู้ติดยาเสพติดผู้อำนวยการหรือผู้ควบคุมสถานที่อาจพิจารณาอนุญาตให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดออกนอกสถานที่ควบคุมตัวหรือศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดได้ตามความเหมาะสมทั้งนี้โดยอยู่ภายใต้การควบคุมของพนักงานเจ้าหน้าที่ข้อ ๕๕ในระหว่างการตรวจพิสูจน์หรือการฟื้นฟูสมรรถภาพผู้ติดยาเสพติดให้เจ้าหน้าที่ของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดอำนวยความสะดวกแก่พนักงานเจ้าหน้าที่ที่เข้าไปปฏิบัติหน้าที่เพื่อการตรวจพิสูจน์หรือเข้าไปประสานงานเพื่อติดตามผลการฟื้นฟูสมรรถภาพผู้ติดยาเสพติดหากมีความจำเป็นต้องเบิกตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดให้พนักงานเจ้าหน้าที่ผู้เบิกขออนุญาตต่อคณะอนุกรรมการและให้พนักงานเจ้าหน้าที่ของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดอำนวยความสะดวกและให้พนักงานเจ้าหน้าที่ผู้เบิกทำหน้าที่ในการควบคุมตัวและรับส่งตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดในการเบิกตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดให้มีการจัดอัตราส่วนให้เหมาะสมระหว่างพนักงานเจ้าหน้าที่ในการควบคุมตัวและผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดหมวด ๒การรักษาความปลอดภัยของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติด ข้อ ๕๖ ให้ศูนย์ฟื้นฟูสมรรถภาพผู้ติดยาเสพติดหรือสถานที่ควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดในกรณีจำเป็นต้องควบคุมตัวอย่างเข้มงวดต้องจัดให้มีระบบเพื่อป้องกันมิให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดหลบหนี โดยดำเนินการดังนี้(๑)จัดให้มีระบบการรักษาความปลอดภัยในแต่ละวันตลอดยี่สิบสี่ชั่วโมงและให้มีศูนย์ควบคุมการปฏิบัติงานด้านรักษาความปลอดภัย ทั้งนี้ เพื่อให้เกิดความสะดวกในการติดต่อสื่อสารและความรวดเร็วในการปฏิบัติงาน(๒)จัดให้มีอุปกรณ์ในการรักษาความปลอดภัย ตามระดับการควบคุมดูแลของแต่ละหน่วยโดยมีอุปกรณ์พื้นฐาน ได้แก่ วิทยุสื่อสาร อุปกรณ์ให้แสงสว่าง และถังดับเพลิง(๓)จัดให้มีระบบสัญญาณแจ้งเหตุฉุกเฉิน และสัญญาณแจ้งเหตุเพลิงไหม้(๔)กำหนดเขตหรือบริเวณภายในแต่ละหน่วยงานโดยมีเครื่องหมายแสดงให้เห็นชัดเจนเพื่อกำหนดระดับความเข้มข้นของการรักษาความปลอดภัย เช่นเขตห้ามนำรถยนต์เข้าเขตห้ามเข้า เขตห้ามบุคคลภายนอกเข้า เป็นต้น(๕)อุปกรณ์ที่เกี่ยวข้องกับระบบรักษาความปลอดภัยจะต้องจัดเก็บให้อยู่ในสถานที่ปลอดภัยและสามารถนำมาใช้เมื่อเกิดเหตุฉุกเฉินได้อย่างรวดเร็ว(๖)วิธีการอื่นใดตามที่อธิบดีเห็นสมควรกำหนดสำหรับสถานที่เพื่อการฟื้นฟูสมรรถภาพผู้ติดยาเสพติดในกรณีที่ไม่จำเป็นต้องควบคุมอย่างเข้มงวดให้ดำเนินการตามวรรคแรกเท่าที่จะสามารถกระทำได้โดยให้ผู้เข้ารับการฟื้นฟูสมรรถภาพผู้ติดยาเสพติดต้องอยู่ภายในเขตที่กำหนดในระหว่างการฟื้นฟูสมรรถภาพผู้ติดยาเสพติดข้อ ๕๗ในกรณีมีเหตุการณ์ไม่สงบขึ้นในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดให้เจ้าหน้าที่ดำเนินการโดยด่วนพร้อมทั้งรายงานผู้อำนวยการหรือผู้ควบคุมสถานที่โดยการดำเนินการดังนี้(๑)รวบรวมเจ้าหน้าที่ทำการป้องกันและรักษาการณ์โดยกวดขันเพื่อไม่ให้ลุกลามรุนแรงต่อไป(๒)ให้เจ้าหน้าที่รับแจ้งเหตุ ถ้าเห็นเหลือกำลังให้ขอกำลังจากสถานีตำรวจในเขตท้องที่(๓)ให้เจ้าหน้าที่ แจ้งผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่ไม่ได้อยู่ร่วมในการก่อเหตุให้อยู่ในความสงบนิ่งและปฏิบัติตามคำสั่งของเจ้าหน้าที่โดยเคร่งครัด(๔)ให้เจ้าหน้าที่ใช้กำลังหรือดำเนินการอื่นใดเท่าที่จำเป็นเพื่อรักษาความสงบเรียบร้อยข้อ ๕๘ในกรณีผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดหลบหนีออกจากศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดให้เจ้าหน้าที่ที่มีหน้าที่เวรยามรักษาการณ์แจ้งเจ้าหน้าที่ตำรวจในเขตท้องที่โดยเร็วและให้รายงานผู้อำนวยการหรือผู้ควบคุมสถานที่ทราบ เพื่อพิจารณาสั่งการต่อไปลักษณะ ๕การปล่อยชั่วคราว หมวด ๑หลักเกณฑ์ วิธีการและเงื่อนไขในการพิจารณาอนุญาตให้ปล่อยชั่วคราวผู้เข้ารับการตรวจพิสูจน์ ข้อ ๕๙ในกรณีที่มีเหตุสมควรคณะอนุกรรมการอาจพิจารณาปล่อยชั่วคราวสำหรับผู้เข้ารับการตรวจพิสูจน์ โดยมีหลักเกณฑ์ วิธีการและเงื่อนไขในการพิจารณาวินิจฉัยคำร้องขอให้ปล่อยชั่วคราว ดังนี้(๑)การปล่อยชั่วคราวผู้เข้ารับการตรวจพิสูจน์จะไม่เป็นอุปสรรคต่อการตรวจพิสูจน์(๒)ผู้เข้ารับการตรวจพิสูจน์ไม่มีพฤติการณ์ว่าจะหลบหนีหากได้รับอนุญาตให้ปล่อยชั่วคราว(๓)ไม่มีภัยอันตราย หรือความเสียหายที่จะเกิดจากการปล่อยชั่วคราว(๔)ผู้เข้ารับการตรวจพิสูจน์มีที่อยู่เป็นหลักแหล่งข้อ ๖๐[๕] ผู้มีสิทธิร้องขอให้ปล่อยชั่วคราวตามหมวดนี้ได้แก่(๑)ผู้เข้ารับการตรวจพิสูจน์(๒)บิดา มารดา บุตร พี่น้องร่วมบิดามารดา พี่น้องร่วมบิดาหรือร่วมมารดาเดียวกัน สามีภริยา ปู่ ย่า ตา ยาย ลุง ป้า น้า อา นายจ้างผู้ปกครองตามกฎหมายหรือระเบียบของทางราชการ หรือบุคคลที่บิดามารดายินยอมให้เป็นผู้ปกครองดำเนินการแทนหรือผู้มีประโยชน์เกี่ยวข้องอื่นข้อ ๖๑เมื่อจะปล่อยชั่วคราวโดยไม่มีประกัน ก่อนปล่อยไปผู้เข้ารับการตรวจพิสูจน์ต้องสาบานตนตามลัทธิศาสนาหรือจารีตประเพณีแห่งชาติของตนหรือกล่าวคำปฏิญานว่าจะมาตามนัดของพนักงานเจ้าหน้าที่ข้อ ๖๒เมื่อจะปล่อยชั่วคราวโดยมีประกันหรือมีประกันและหลักประกันก่อนปล่อยตัวไปให้ผู้ประกันหรือผู้เป็นหลักประกันลงลายมือชื่อในสัญญาประกันและให้ไว้ต่อพนักงานเจ้าหน้าที่ซึ่งคณะอนุกรรมการมอบหมายโดยในสัญญาประกันนอกจากข้อความอย่างอื่นอันพึงมี ต้องมีข้อความ ดังนี้ด้วย(๑)ผู้เข้ารับการตรวจพิสูจน์ ผู้ประกัน หรือผู้เป็นหลักประกันแล้วแต่กรณีจะปฏิบัติตามนัดหรือหมายเรียกของพนักงานเจ้าหน้าที่(๒)เมื่อผิดสัญญาจะใช้เงินตามจำนวนที่ระบุไว้(๓)เมื่อผู้เข้ารับการตรวจพิสูจน์เปลี่ยนถิ่นที่อยู่อาศัยให้ผู้เข้ารับการตรวจพิสูจน์ผู้ประกันหรือผู้เป็นหลักประกัน แจ้งให้พนักงานเจ้าหน้าที่ทราบข้อ ๖๓เมื่อจะปล่อยชั่วคราวโดยมีประกันและหลักประกันก่อนปล่อยตัวไปให้ผู้ร้องขอให้ปล่อยชั่วคราวจัดหาหลักประกันมาหลักประกันมี๓ ชนิด คือ(๑)มีเงินสดมาวาง(๒)มีหลักทรัพย์อื่นมาวาง เช่น ที่ดินตามโฉนด น.ส. ๓ หรือ น.ส. ๓ ก พันธบัตรของรัฐบาลหรือพันธบัตรของรัฐวิสาหกิจ หรือสลากออมสินเงินตามสมุดเงินฝากประจำหรือใบรับฝากเงินประจำของธนาคาร หนังสือค้ำประกันของธนาคารหนังสือรับรองของส่วนราชการตามระเบียบกระทรวงการคลัง(๓)มีบุคคลมาเป็นหลักประกันข้อ ๖๔วงเงินที่ประกันให้พึงใช้หลักเกณฑ์ ดังต่อไปนี้(๑)[๖]ความผิดฐานเสพยาเสพติด ประเภท ๑ และประเภท ๒ วงเงินประกันไม่เกินหนึ่งหมื่นบาทประเภท ๕ และสารระเหย วงเงินประกันไม่เกินห้าพันบาท(๒)ความผิดฐานเสพและมีไว้ในครอบครองยาเสพติดประเภท ๑ และประเภท ๒ วงเงินไม่เกินสองหมื่นบาทประเภท ๕ วงเงินประกันไม่เกินหนึ่งหมื่นบาท(๓)ความผิดฐานเสพและมีไว้ในครอบครองเพื่อจำหน่ายยาเสพติด ประเภท ๑ และประเภท ๒วงเงินประกัน ไม่เกินสี่หมื่นบาท ประเภท ๕ วงเงินประกันไม่เกินสองหมื่นบาท(๔)ความผิดฐานเสพและจำหน่ายยาเสพติด ประเภท ๑ และประเภท ๒ วงเงินประกันไม่เกินสี่หมื่นบาท ประเภท ๕ วงเงินประกันไม่เกินสองหมื่นบาทข้อ ๖๕กรณีบุคคลเป็นหลักประกันให้ใช้หลักเกณฑ์ ดังนี้(๑)[๗]ข้าราชการพลเรือน ประเภททั่วไประดับปฏิบัติงาน ระดับชำนาญงานและประเภทวิชาการระดับปฏิบัติการ หรือข้าราชการอื่นที่เทียบเท่าวงเงินประกันไม่เกินสองหมื่นบาท(๒)[๘]ข้าราชการพลเรือน ประเภททั่วไประดับชำนาญงาน ระดับอาวุโส ประเภทวิชาการระดับชำนาญการ ระดับชำนาญการพิเศษ ประเภทอำนวยการระดับต้นหรือข้าราชการอื่นที่เทียบเท่า วงเงินประกันไม่เกินสามหมื่นบาท(๓)[๙]ข้าราชการพลเรือน ประเภทวิชาการระดับเชี่ยวชาญ ระดับทรงคุณวุฒิประเภทอำนวยการระดับสูง ประเภทบริหารระดับต้นและระดับสูงหรือข้าราชการอื่นที่เทียบเท่า วงเงินประกันไม่เกินสี่หมื่นบาทการให้บุคคลอื่นเป็นหลักประกันให้คณะอนุกรรมการพิจารณาเมื่อบุคคลนั้นเป็นผู้ที่มีหลักฐานตำแหน่งหน้าที่ อาชีพการงาน ฐานะหรือชื่อเสียงเป็นที่เชื่อถือได้โดยให้กำหนดวงเงินตามที่เห็นสมควรเป็นกรณี ๆ ไป[๑๐]ข้อ ๖๖ในการยื่นคำร้องขอให้ปล่อยชั่วคราว ให้ผู้ประกันหรือผู้เป็นหลักประกันจัดเตรียมเอกสารเพื่อใช้ประกอบในการขอประกันดังต่อไปนี้(๑)บัตรประจำตัวและทะเบียนบ้านพร้อมสำเนาอย่างละหนึ่งชุด(๒)ถ้าผู้ขอประกันหรือผู้เป็นหลักประกัน มีคู่สมรสตามกฎหมาย ต้องมีคำยินยอมของคู่สมรสหากผู้ประกันหรือผู้เป็นหลักประกันเป็นหม้ายให้นำหลักฐานการหย่าหรือใบมรณะบัตรของคู่สมรสหรือทะเบียนบ้านที่มีการแจ้งตายหน้าชื่อของผู้นั้นมาแสดงเพื่อประกอบการพิจารณาด้วย(๓)[๑๑]กรณีหลักทรัพย์เป็นที่ดินตามโฉนด น.ส. ๓ หรือ น.ส. ๓ ก.ต้องมีหนังสือรับรองราคาประเมินที่ดินจากพนักงานเจ้าหน้าที่พร้อมแผนที่ที่ตั้งหลักทรัพย์โดยละเอียดหากผู้ประกันมิได้เป็นเจ้าของหลักทรัพย์ต้องมีหนังสือมอบอำนาจตามกฎหมายพร้อมทั้งต้องนำเอกสารใน (๑)ของผู้มอบอำนาจและผู้รับมอบอำนาจมาแสดงด้วย(๔)กรณีใช้เงินตามสมุดเงินฝากประจำหรือใบรับเงินฝากประจำของธนาคารมาเป็นหลักประกันจะต้องมีหนังสือรับรองยอดเงินคงเหลือปัจจุบันของธนาคารและรับรองว่าจะไม่ยอมให้ถอนภายในสี่สิบห้าวันนับแต่วันออกหนังสือ(๕)กรณีบุคคลเป็นหลักประกันให้บุคคลนั้นเสนอหนังสือรับรองจากต้นสังกัดแสดงฐานะ ระดับอัตราเงินเดือน หรือหนังสือรับรองสถานะของตนเองแล้วแต่กรณีและหากมีภาระผูกพันในการทำสัญญาประกันหรือใช้ตนเองเป็นหลักประกันรายอื่นอยู่ก็ให้แสดงภาระผูกพันนั้นด้วยข้อ ๖๗การร้องขอให้ปล่อยชั่วคราวและการขอเปลี่ยนหลักประกันให้ติดต่อกับพนักงานเจ้าหน้าที่และให้คณะอนุกรรมการพิจารณา โดยอาศัยหลักเกณฑ์ตามที่กำหนดไว้และมีคำสั่งโดยเร็วข้อ ๖๘โดยความปรากฏต่อมาหรือเนื่องจากกลฉ้อฉล หรือผิดหลงปรากฏว่าสัญญาประกันต่ำไปหรือหลักประกันไม่เพียงพอให้พนักงานเจ้าหน้าที่มีอำนาจเรียกผู้ที่เกี่ยวข้องกับสัญญาประกันมาพร้อมกันในกรณีแรกให้เปลี่ยนสัญญาประกันให้จำนวนเงินสูงขึ้นในกรณีหลังให้เรียกหลักประกันเพิ่ม หรือดีกว่าเดิมแล้วเสนอคณะอนุกรรมการพิจารณาข้อ ๖๙การขอถอนสัญญาประกันหรือขอถอนหลักประกันย่อมทำได้เมื่อผู้ทำสัญญามอบตัวผู้เข้ารับการตรวจพิสูจน์คืนต่อพนักงานเจ้าหน้าที่ข้อ ๗๐[๑๒] เมื่อคณะอนุกรรมการวินิจฉัยว่าผู้เข้ารับการตรวจพิสูจน์เป็นผู้เสพหรือผู้ติดยาเสพติดโดยจัดให้มีแผนการฟื้นฟูสมรรถภาพผู้ติดยาเสพติดและศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดได้รับหรือควบคุมตัวผู้เข้ารับการตรวจพิสูจน์ไว้แล้วหรือกรณีวินิจฉัยว่าผู้เข้ารับการตรวจพิสูจน์ไม่เป็นผู้เสพหรือผู้ติดยาเสพติดและพนักงานสอบสวนได้รับหรือควบคุมตัวผู้เข้ารับการตรวจพิสูจน์ไว้แล้วให้คืนหลักประกันแก่ผู้ที่ควรรับไปข้อ ๗๑[๑๓] เมื่อความรับผิดตามสัญญาประกันหมดไปตามข้อ๖๙ ให้คืนหลักประกันแก่ผู้ที่ควรรับไปข้อ ๗๒ในกรณีที่ผิดสัญญาประกัน คณะอนุกรรมการมีอำนาจสั่งบังคับตามสัญญาประกันโดยคณะอนุกรรมการอาจมอบหมายให้เลขานุการคณะอนุกรรมการเป็นผู้สั่งบังคับตามสัญญาประกันก็ได้ข้อ ๗๓ในกรณีที่คณะอนุกรรมการมีคำสั่งไม่อนุญาตให้ปล่อยชั่วคราวผู้เข้ารับการตรวจพิสูจน์ให้ระบุเหตุผลและแจ้งให้ผู้ร้องขอให้ปล่อยชั่วคราวทราบโดยเร็วและผู้นั้นมีสิทธิอุทธรณ์คำสั่งดังกล่าวต่อคณะกรรมการหรือคณะอนุกรรมการพิจารณาอุทธรณ์ที่คณะกรรมการแต่งตั้งและพิจารณามอบหมายภายในสิบสี่วันนับแต่วันที่ได้รับทราบคำสั่งนั้นหมวด ๒หลักเกณฑ์ วิธีการและเงื่อนไขในการพิจารณาอนุญาตให้ปล่อยชั่วคราวผู้เข้ารับการฟื้นฟูสมรรถภาพผู้ติดยาเสพติด ข้อ ๗๔คณะอนุกรรมการอาจพิจารณาปล่อยชั่วคราวผู้เข้ารับการฟื้นฟูสมรรถภาพผู้ติดยาเสพติดซึ่งถูกควบคุมตัวโดยส่งเข้ารับการฟื้นฟูสมรรถภาพผู้ติดยาเสพติดในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดเมื่อปรากฏว่ามีกรณีที่มีเหตุอันสมควรโดยมีหลักเกณฑ์ วิธีการ และเงื่อนไขในการพิจารณาวินิจฉัยคำร้องขอให้ปล่อยชั่วคราวดังนี้(๑)ผู้เข้ารับการฟื้นฟูสมรรถภาพผู้ติดยาเสพติดที่จะได้รับอนุญาตให้ปล่อยชั่วคราวนั้นจะต้องปรากฏว่า(๑.๑)เป็นผู้ที่เข้ารับการฟื้นฟูสมรรถภาพผู้ติดยาเสพติดมาแล้วไม่น้อยกว่าหนึ่งร้อยยี่สิบวันในการนี้ให้ผู้อำนวยการศูนย์ฟื้นฟูสมรรถภาพผู้ติดยาเสพติดหรือผู้ควบคุมสถานที่ทำความเห็นเป็นหนังสือประกอบการพิจารณาของคณะอนุกรรมการว่าเห็นควรปล่อยชั่วคราวได้หรือไม่หรือคณะอนุกรรมการอาจขอพบตัวผู้เข้ารับการฟื้นฟูสมรรถภาพผู้ติดยาเสพติดเพื่อสังเกตสภาพทางการประกอบการพิจารณาด้วยก็ได้หรือ(๑.๒) เป็นผู้ที่แพทย์รับรองว่าป่วยด้วยโรคร้ายแรงหรือมีภาวะอื่นใดทั้งทางด้านร่างกายหรือจิตใจ ซึ่งไม่เหมาะสมที่จะถูกควบคุมตัวและทางศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดไม่สามารถให้การรักษาพยาบาลได้(๒)ในการวินิจฉัยคำร้องขอให้ปล่อยชั่วคราวผู้เข้ารับการฟื้นฟูสมรรถภาพผู้ติดยาเสพติดให้พึงพิจารณาข้อเท็จจริงเหล่านี้ประกอบ(๒.๑)อาการติดยาเสพติดมีมากน้อยเพียงใด(๒.๒)การให้ปล่อยชั่วคราวจะเป็นอุปสรรคต่อการฟื้นฟูสมรรถภาพผู้ติดยาเสพติดหรือไม่(๒.๓)ผู้เข้ารับการฟื้นฟูสมรรถภาพผู้ติดยาเสพติดปฏิบัติตามระเบียบ ข้อบังคับ หรือคำสั่งที่ทางศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดกำหนดหรือไม่(๒.๔)ผู้เข้ารับการฟื้นฟูสมรรถภาพผู้ติดยาเสพติดมีพฤติการณ์ว่าน่าจะหลบหนีหรือไม่หากได้รับอนุญาตให้ปล่อยชั่วคราว(๒.๕) ภัยอันตรายหรือความเสียหายที่จะเกิดจากการปล่อยชั่วคราวมีเพียงใดหรือไม่เชื่อถือผู้ประกันหรือหลักประกันเพียงใด(๒.๖)มีการตรวจสอบพฤติการณ์และประวัติของผู้เข้ารับการฟื้นฟูสมรรถภาพผู้ติดยาเสพติดโดยละเอียด(๒.๗)ผู้เข้ารับการฟื้นฟูสมรรถภาพผู้ติดยาเสพติดมีที่อยู่เป็นหลักแหล่งหรือไม่(๒.๘)สถานที่และหรือบุคคลที่จะรับตัวเข้ารับการฟื้นฟูสมรรถภาพผู้ติดยาเสพติดไปดูแลข้อ ๗๔/๑[๑๔]ในกรณีที่คณะอนุกรรมการได้กำหนดวิธีการฟื้นฟูสมรรถภาพผู้ติดยาเสพติดแบบไม่จำเป็นต้องควบคุมตัวตามมาตรา ๒๓ วรรคสาม (๓) แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ แล้วให้คณะอนุกรรมการปล่อยชั่วคราวผู้เข้ารับการฟื้นฟูสมรรถภาพผู้ติดยาเสพติดโดยไม่ต้องมีประกันข้อ ๗๕ก่อนการปล่อยชั่วคราวถ้าคณะอนุกรรมการเห็นว่ามีเหตุอันสมควรอาจกำหนดเงื่อนไขข้อเดียวหรือหลายข้อไว้ในคำสั่งอนุญาตให้ปล่อยชั่วคราวดังต่อไปนี้ก็ได้(๑)ให้ไปรายงานตัวต่อพนักงานเจ้าหน้าที่ที่คณะอนุกรรมการระบุไว้เป็นครั้งคราว(๒)ให้ฝึกหัดหรือทำงานอาชีพอันเป็นกิจจะลักษณะ(๓)ให้ละเว้นการคบหาสมาคมหรือการประพฤติใดอันอาจนำไปสู่การกระทำความผิดในทำนองเดียวกันอีก(๔)ห้ามเกี่ยวข้องกับยาและสารเสพติดให้โทษทุกชนิด(๕)เงื่อนไขอื่น ๆตามที่คณะอนุกรรมการเห็นสมควรกำหนดเพื่อแก้ไขฟื้นฟูหรือป้องกันมิให้ผู้เข้ารับการฟื้นฟูเกี่ยวข้องกับสิ่งเสพติดให้โทษหรือมีโอกาสกระทำความผิดขึ้นอีกข้อ ๗๖กำหนดระยะเวลาการอนุญาตให้ปล่อยชั่วคราว ให้คณะอนุกรรมการพิจารณากำหนดโดยคำนึงถึงแผนการฟื้นฟูสมรรถภาพผู้ติดยาเสพติดประกอบด้วยข้อ ๗๗หลักเกณฑ์ วิธีการ และเงื่อนไขอื่น ๆในการพิจารณาอนุญาตให้ปล่อยชั่วคราวผู้เข้ารับการฟื้นฟูสมรรถภาพผู้ติดยาเสพติดให้นำความในหมวด๑ มาใช้บังคับโดยอนุโลม ยกเว้นข้อ ๖๖ (๔) หนังสือรับรองของธนาคารต้องระบุด้วยว่าจะไม่ยอมให้ถอนเงินจนกว่าจะได้รับแจ้งเป็นหนังสือจากคณะอนุกรรมการว่าความรับผิดตามสัญญาประกันหมดไปแล้ว ทั้งนี้คำร้องขอให้ปล่อยชั่วคราวและสัญญาประกัน ให้เป็นไปตามแบบที่อธิบดีกำหนดลักษณะ ๖การส่งหรือย้ายผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด หมวด ๑การส่งตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไปยังพนักงานสอบสวนหรือพนักงานอัยการ ข้อ ๗๘ให้คณะอนุกรรมการมอบหมายให้พนักงานเจ้าหน้าที่ดำเนินการแจ้งพนักงานสอบสวนมารับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไปดำเนินคดีหรือไปส่งให้พนักงานอัยการดำเนินคดีในกรณีดังต่อไปนี้(๑)เมื่อปรากฏว่าผู้เข้ารับการตรวจพิสูจน์เสพยาเสพติดก่อน ขณะหรือภายหลังที่ถูกจับกุมเพื่อให้ตนเองได้รับการส่งตัวไปฟื้นฟูสมรรถภาพผู้ติดยาเสพติดซึ่งถือว่าผู้นั้นไม่มีสิทธิได้รับการฟื้นฟูสมรรถภาพผู้ติดยาเสพติด ตามมาตรา ๒๐แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕(๒)เมื่อผลการตรวจพิสูจน์ไม่ปรากฏว่าผู้เข้ารับการตรวจพิสูจน์เป็นผู้เสพหรือผู้ติดยาเสพติดตามมาตรา ๒๒ วรรคสาม แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕(๓)เมื่อศาลพิจารณามีคำสั่งให้ส่งตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไปยังพนักงานสอบสวนตามมาตรา๒๔ แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕(๔)เมื่อผลการฟื้นฟูสมรรถภาพผู้ติดยาเสพติดของผู้เข้ารับการฟื้นฟูสมรรถภาพผู้ติดยาเสพติดซึ่งครบระยะเวลาตามแผนการฟื้นฟูสมรรถภาพผู้ติดยาเสพติดและไม่เป็นที่พอใจของคณะอนุกรรมการตามมาตรา ๓๓ วรรคสองแห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ข้อ ๗๙ในการดำเนินการตามข้อ ๗๘ให้พนักงานเจ้าหน้าที่ที่คณะอนุกรรมการมอบหมายแจ้งเป็นหนังสือและทางโทรสารไปยังพนักงานสอบสวนให้มารับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดในทันทีที่สามารถกระทำได้โดยให้ระบุถึงสถานที่ควบคุมตัวบุคคลนั้น เพื่อสะดวกในการรับตัวหากพนักงานสอบสวนไม่มารับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดได้ภายในระยะเวลาสามวันนับแต่มีหนังสือแจ้งในวรรคแรกให้พนักงานเจ้าหน้าที่แจ้งคณะอนุกรรมการและให้คณะอนุกรรมการแจ้งหัวหน้าพนักงานสอบสวนเพื่อดำเนินการต่อไปข้อ ๘๐เมื่อพนักงานสอบสวน มารับตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดให้พนักงานเจ้าหน้าที่ของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดที่รับผิดชอบในการควบคุมตัวบุคคลดังกล่าวส่งมอบตัวบุคคลนั้นให้แก่พนักงานสอบสวน โดยตรวจสอบเอกสารหลักฐานในการรับตัวและให้ผู้ที่มารับตัวลงลายมือชื่อไว้เป็นหลักฐานในการรับตัวดังกล่าวด้วยหมวด ๒การย้ายผู้เข้ารับการฟื้นฟูสมรรถภาพผู้ติดยาเสพติด ข้อ ๘๑ การย้ายผู้เข้ารับการฟื้นฟูสมรรถภาพผู้ติดยาเสพติดจากศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดแห่งหนึ่งไปยังแห่งอื่นให้ดำเนินการตามขั้นตอนดังนี้(๑)เมื่อผู้อำนวยการหรือผู้ควบคุมสถานที่พบว่าการย้ายจะเป็นการสะดวก หรือเป็นประโยชน์แก่การฟื้นฟูสมรรถภาพผู้ติดยาเสพติดหรือผู้เข้ารับการฟื้นฟูสมรรถภาพผู้ติดยาเสพติดที่มีความประสงค์จะขอย้ายจากศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดแห่งหนึ่งไปยังแห่งอื่นให้ผู้อำนวยการหรือผู้ควบคุมสถานที่เพื่อการฟื้นฟูสมรรถภาพผู้ติดยาเสพติดประสานงานไปยังศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดแห่งใหม่รวมทั้งคณะอนุกรรมการประจำเขตพื้นที่ดังกล่าวว่ามีความพร้อมที่จะรับผู้เข้ารับการฟื้นฟูสมรรถภาพผู้ติดยาเสพติดที่ร้องขอได้หรือไม่(๒)ให้ผู้อำนวยการหรือผู้ควบคุมสถานที่รวบรวมข้อมูลแล้วเสนอไปยังคณะอนุกรรมการเพื่อพิจารณาต่อไปข้อ ๘๒ในกรณีที่คณะอนุกรรมการพิจารณาอนุญาตให้ย้ายผู้เข้ารับการฟื้นฟูสมรรถภาพผู้ติดยาเสพติดไปรับการฟื้นฟูสมรรถภาพผู้ติดยาเสพติดยังศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดแห่งอื่นให้ผู้อำนวยการหรือผู้ควบคุมสถานที่แห่งเดิมทำหนังสือแจ้งการส่งและการรับตัวพร้อมข้อมูลการฟื้นฟูสมรรถภาพผู้ติดยาเสพติดและดำเนินการจัดส่งตัวผู้เข้ารับการฟื้นฟูสมรรถภาพผู้ติดยาเสพติดไปยังศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดแห่งใหม่ให้คณะอนุกรรมการในเขตพื้นที่ของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดแห่งใหม่เป็นผู้วินิจฉัยผลการฟื้นฟูแล้วรายงานให้คณะอนุกรรมการในเขตพื้นที่ของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดแห่งเดิมทราบเพื่อดำเนินการต่อไปการดำเนินการตามวรรคแรกให้ดำเนินการภายในสิบห้าวันนับแต่ผู้อำนวยการหรือผู้ควบคุมสถานที่ทราบการอนุญาตข้อ ๘๓กรณีการย้ายผู้เข้ารับการฟื้นฟูสมรรถภาพผู้ติดยาเสพติดมีข้อขัดข้องใด ๆหรือกรณีจะให้คณะอนุกรรมการแห่งใดเป็นผู้รับผิดชอบในเรื่องใดให้คณะอนุกรรมการในเขตพื้นที่ของศูนย์ฟื้นฟูสมรรถภาพผู้ติดยาเสพติดหรือสถานฟื้นฟูสมรรถภาพผู้ติดยาเสพติดแห่งเดิมส่งเรื่องให้คณะกรรมการเป็นผู้วินิจฉัยข้อ ๘๔ในกรณีที่คณะอนุกรรมการพิจารณาไม่อนุญาตให้ย้ายผู้เข้ารับการฟื้นฟูสมรรถภาพผู้ติดยาเสพติดให้ระบุเหตุผลของการไม่อนุญาตไว้ด้วยโดยให้ผู้อำนวยการหรือผู้ควบคุมสถานที่เพื่อการฟื้นฟูสมรรถภาพผู้ติดยาเสพติดแจ้งให้ผู้เข้ารับการฟื้นฟูสมรรถภาพผู้ติดยาเสพติดทราบด้วยข้อ ๘๕ในการดำเนินการย้ายผู้เข้ารับการฟื้นฟูสมรรถภาพผู้ติดยาเสพติดให้พนักงานเจ้าหน้าที่ผู้ควบคุมการส่งตัวใช้ดุลพินิจในการใช้กุญแจมือหรือเครื่องมืออื่นใดแก่ผู้เข้ารับการฟื้นฟูสมรรถภาพผู้ติดยาเสพติดตามความจำเป็นเพื่อมิให้หลบหนีลักษณะ ๗การเยี่ยมและติดต่อ หมวด ๑หลักเกณฑ์และวิธีการเยี่ยมและการติดต่อ ข้อ ๘๖ ให้ศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดจัดให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดได้รับการเยี่ยมโดยวันและเวลาเยี่ยมให้เป็นไปตามที่ผู้อำนวยการหรือผู้ควบคุมสถานที่กำหนดสัปดาห์ละ๑ ครั้ง ทั้งนี้ให้คำนึงถึงความเหมาะสมและความจำเป็นของสถานที่แต่ละแห่งโดยไม่กระทบต่อการจัดกิจกรรมเพื่อการตรวจพิสูจน์หรือการฟื้นฟูสมรรถภาพผู้ติดยาเสพติดข้อ ๘๗ผู้มีสิทธิเยี่ยมผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ได้แก่(๑)บิดา มารดา หรือผู้ปกครอง(๒)ญาติ หรือผู้ใกล้ชิดกับผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด(๓)ผู้ที่เคยอุปการะเลี้ยงดูผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดข้อ ๘๘การเยี่ยม ให้ผู้เยี่ยมเข้าเยี่ยมได้ ครั้งละไม่เกินสองคนตามระยะเวลาที่ผู้อำนวยการหรือผู้ควบคุมสถานที่กำหนดและให้อยู่ในความควบคุมดูแลของพนักงานเจ้าหน้าที่ข้อ ๘๙ในการเยี่ยมผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดต้องมีการตรวจหลักฐานบัตรประจำตัวประชาชนหรือหลักฐานอื่นใดที่น่าเชื่อถือได้ว่าเป็นผู้มีสิทธิเยี่ยมและให้ผู้อำนวยการหรือผู้ควบคุมสถานที่หรือผู้ที่ได้รับมอบหมายพิจารณาอนุญาตหากไม่อนุญาตจะต้องแจ้งเหตุผลให้ผู้เยี่ยมทราบแต่สามารถอนุญาตให้ผู้เยี่ยมฝากของเยี่ยมได้ข้อ ๙๐สิ่งของต่อไปนี้ มิให้นำเข้าเยี่ยม(๑)ยาเสพติดให้โทษ วัตถุที่ออกฤทธิ์ต่อจิตและประสาท และสารระเหย(๒)สุราหรือของมึนเมาอย่างอื่น(๓)เครื่องมือหรืออุปกรณ์ที่อาจนำไปใช้ในการเล่นการพนัน(๔)เครื่องมือหรืออุปกรณ์ที่อาจนำไปใช้เพื่อการหลบหนี(๕)เครื่องมือหรืออุปกรณ์ที่ใช้ในการสักตามร่างกาย(๖)อาวุธหรือวัตถุอื่นใดซึ่งโดยสภาพใช้เป็นอาวุธได้ถ้าเป็นผู้มีสิทธิได้รับอนุญาตให้พกพาอาวุธโดยชอบด้วยกฎหมายให้ฝากอาวุธไว้กับพนักงานเจ้าหน้าที่(๗) วัตถุระเบิดหรือสิ่งซึ่งใช้เป็นส่วนประกอบของวัตถุระเบิด หรือน้ำมันเชื้อเพลิง(๘)สิ่งของที่อาจเป็นอันตรายต่อร่างกาย เช่น ก๊าซพิษ ยาพิษ สารพิษอาหารและเครื่องดื่มที่เน่าเสีย(๙) ยารักษาโรคทุกชนิดเว้นแต่ได้รับอนุญาตจากแพทย์หรือพยาบาลประจำศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติด(๑๐) เอกสาร รูปภาพ สิ่งพิมพ์หรือสิ่งของ ซึ่งอาจก่อให้เกิดความไม่สงบหรือเสื่อมเสียต่อศีลธรรมอันดีของประชาชน(๑๑)เครื่องมือหรืออุปกรณ์ที่ใช้ในการสื่อสาร(๑๒) เงินสด และทรัพย์สินมีค่า(๑๓) สัตว์มีชีวิต(๑๔) สิ่งของอื่น ๆ ที่ผู้อำนวยการหรือผู้ควบคุมสถานที่เห็นสมควรกำหนดมิให้นำเข้าเยี่ยมข้อ ๙๑ ห้ามมิให้ผู้เยี่ยม พูดแนะนำ ชักชวนแสดงอากัปกิริยา หรือให้สัญญาณอย่างใด ๆ แก่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด เพื่อกระทำผิดกฎหมาย ระเบียบ วินัยข้อบังคับของศูนย์ฟื้นฟูสมรรถภาพผู้ติดยาเสพติด หรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดข้อ ๙๒ การติดต่อผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดเพื่อกิจธุระจำเป็นด้วยตัวเองให้ผู้ติดต่อขอนุญาตจากผู้อำนวยการหรือผู้ควบคุมสถานที่การติดต่อทางการสื่อสารใด ๆให้ผู้ติดต่อและผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดปฏิบัติตามข้อกำหนดของสถานที่นั้นๆข้อ ๙๓ ผู้เยี่ยมหรือผู้ติดต่อหรือผู้ได้รับอนุญาตที่กระทำฝ่าฝืนข้อกำหนดของสถานที่หรือระเบียบนี้พนักงานเจ้าหน้าที่มีอำนาจกระทำการใด ๆ ที่จำเป็นเพื่อระงับการเยี่ยมหรือการติดต่อหรือให้ออกไปจากศูนย์ฟื้นฟูสมรรถภาพผู้ติดยาเสพติด สถานที่เพื่อการควบคุมตัวสถานที่เพื่อการฟื้นฟูสมรรถภาพผู้ติดยาเสพติดได้หมวด ๒อำนาจ หน้าที่ของพนักงานเจ้าหน้าที่ ข้อ ๙๔ ให้พนักงานเจ้าหน้าที่อำนวยความสะดวกให้แก่ผู้เยี่ยม ผู้ติดต่อ หรือผู้ได้รับอนุญาตตามสมควรข้อ ๙๕ให้พนักงานเจ้าหน้าที่ตรวจสอบหลักฐานของผู้เยี่ยม ผู้ติดต่อหรือผู้ได้รับอนุญาตและบันทึกการเข้าเยี่ยมอย่างน้อยจะต้องมีการบันทึกรายละเอียดเกี่ยวกับ ชื่อ ชื่อสกุล อายุ ที่อยู่ความเกี่ยวข้องกับผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดข้อ ๙๖ให้พนักงานเจ้าหน้าที่มีอำนาจในการตรวจสิ่งของ หรืออาจตรวจค้นตัวผู้เยี่ยมผู้ติดต่อหรือผู้ได้รับอนุญาตได้ตามสมควรในกรณีมีเหตุสงสัยว่าอาจมีสิ่งของต้องห้าม หรือผิดกฎหมายนำติดตัวมาการดำเนินการตามวรรคแรกต้องกระทำโดยสุภาพหรือให้ผู้นั้นแสดงเองหากเป็นหญิงให้พนักงานเจ้าหน้าที่หญิง แต่ถ้าไม่มีพนักงานหญิงจะให้ผู้นั้นแสดงเองหรือจัดหญิงที่เชื่อถือมาเป็นผู้ดำเนินการดังกล่าวข้อ ๙๗ก่อนและหลังการเยี่ยมพนักงานเจ้าหน้าที่จะต้องตรวจค้นผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดทุกรายหากตรวจพบสิ่งของต้องห้ามให้ยึดไว้แล้วรายงานผู้บังคับบัญชาเพื่อดำเนินการต่อไปหมวด ๓สิทธิและหน้าที่ของผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด ข้อ ๙๘ ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดจะต้องแจ้งรายชื่อผู้เยี่ยมที่ประสงค์ให้เยี่ยมได้จำนวนไม่เกินห้าคนข้อ ๙๙ ผู้เข้ารับการตรวจพิสูจน์จะได้รับอนุญาตให้รับการเยี่ยมครั้งแรกภายหลังจากศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวได้รับตัวไว้สำหรับการเยี่ยมครั้งถัดไปให้เป็นไปตามที่ผู้อำนวยการกำหนดสำหรับผู้เข้ารับการฟื้นฟูสมรรถภาพผู้ติดยาเสพติดจะได้รับอนุญาตให้รับการเยี่ยมครั้งแรกภายหลังจากที่ได้เข้ารับการฟื้นฟูสมรรถภาพผู้ติดยาเสพติดแล้วไม่น้อยกว่าสิบห้าวันสำหรับการเยี่ยมครั้งถัดไปให้เป็นไปตามที่ผู้อำนวยการหรือผู้ควบคุมสถานที่กำหนดข้อ ๑๐๐ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดมีสิทธิได้รับการเยี่ยมได้วันละหนึ่งครั้งๆ ละไม่น้อยกว่ายี่สิบนาทีในวันที่ผู้อำนวยการหรือผู้ควบคุมสถานที่กำหนดให้มีการเยี่ยมหมวด ๔สิทธิ และหน้าที่ของผู้เยี่ยมหรือติดต่อ หรือผู้ได้รับอนุญาต ข้อ ๑๐๑ ผู้เยี่ยมหรือผู้ติดต่อหรือผู้ได้รับอนุญาตต้องแสดงบัตรประจำตัวประชาชนบัตรข้าราชการ หรือหลักฐานอื่นอันเป็นสิ่งแสดงตนต่อพนักงานเจ้าหน้าที่ทุกครั้งที่มาติดต่อข้อ ๑๐๒ผู้เยี่ยมหรือผู้ติดต่อหรือผู้ได้รับอนุญาต ต้องปฏิบัติดังนี้(๑) แต่งกายสุภาพ(๒)ประพฤติตนสุภาพเรียบร้อยระหว่างเข้าเยี่ยมหรือติดต่อ(๓) งดสูบบุหรี่ ดื่มสุราและของมึนเมา(๔)เข้าเยี่ยมหรือติดต่อในสถานที่ที่จัดให้(๕)เข้าเยี่ยมหรือติดต่อตามลำดับก่อนหลังครั้งละไม่เกิน ๒ คน(๖) ผู้เยี่ยมจะมอบเอกสารหรือสิ่งของอื่นใดให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดต้องรับการตรวจและอนุญาตจากพนักงานเจ้าหน้าที่ผู้รับผิดชอบก่อน(๗)ผู้เยี่ยมหรือผู้ติดต่อหรือผู้ได้รับอนุญาตต้องปฏิบัติตามระเบียบของสถานที่นั้น ๆลักษณะ ๘การพิจารณาลงโทษผู้ฝ่าฝืนหรือไม่ปฏิบัติตามเงื่อนไขและข้อบังคับ ข้อ ๑๐๓ เมื่อปรากฏว่าผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไม่ปฏิบัติตามระเบียบ เงื่อนไขหรือข้อบังคับ ให้พนักงานเจ้าหน้าที่ซึ่งพบเห็นเหตุการณ์หรือทราบข้อเท็จจริงบันทึกรายงานเสนอผู้อำนวยการหรือผู้ควบคุมสถานที่ทราบโดยมิชักช้าผู้อำนวยการ หรือผู้ควบคุมสถานที่ซึ่งได้รับบันทึกรายงานตามวรรคก่อนจะใช้ดุลยพินิจสั่งให้พนักงานเจ้าหน้าที่สอบข้อเท็จจริงก่อนลงโทษก็ได้ข้อ ๑๐๔เมื่อผู้อำนวยการหรือผู้ควบคุมสถานที่จะพิจารณาลงโทษผู้ฝ่าฝืนสถานหนึ่งหรือหลายสถานให้พิจารณาโดยคำนึงถึงความร้ายแรงแห่งความผิด สุขภาพ ภาวะแห่งจิตและความเหมาะสมกับพฤติการณ์การฝ่าฝืนในกรณีที่ผู้ฝ่าฝืนมีอายุไม่ถึงสิบแปดปีบริบูรณ์ให้พิจารณลงทัณฑ์โดยให้ทำงานหนักหรือตัดประโยชน์และความสะดวกบางประการตามบทบัญญัติแห่งกฎหมายและกฎกระทรวงสำหรับเด็กและเยาวชนโดยอนุโลมการลงโทษในสองวรรคก่อนให้มีวัตถุประสงค์เพื่อส่งเสริมและแก้ไขการเปลี่ยนแปลงพฤติกรรมไปในทางที่เหมาะสมหรือเป็นไปตามกระบวนการหรือวิธีการของการฟื้นฟูสมรรถภาพผู้ติดยาเสพติดข้อ ๑๐๕เมื่อผู้อำนวยการหรือผู้ควบคุมสถานที่ใช้ดุลยพินิจสั่งลงโทษภาคทัณฑ์ผู้ฝ่าฝืนให้เรียกผู้ฝ่าฝืนมาว่ากล่าวและแนะนำสั่งสอนให้ปฏิบัติตัวอยู่ในระเบียบ เงื่อนไข หรือข้อบังคับข้อ ๑๐๖ผู้อำนวยการหรือผู้ควบคุมสถานที่อาจลงโทษตัดการอนุญาตให้รับการเยี่ยมหรือการติดต่อสำหรับผู้ฝ่าฝืนครั้งละไม่เกินสามเดือนและเหตุแห่งการลงโทษให้พึงพิจารณาเมื่อมีกรณี ดังต่อไปนี้(๑) กระด้างกระเดื่องหรือขัดคำสั่งพนักงานเจ้าหน้าที่(๒)ก่อนการวิวาทและทำร้ายร่างกายผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดรายอื่นเป็นเหตุให้ได้รับอันตรายแก่กาย(๓)นำเข้าหรือมีสิ่งของต้องห้ามไว้ในครอบครอง(๔)ช่วยปกปิดพฤติกรรมการฝ่าฝืนของผู้ฝ่าฝืนอื่น(๕) ประพฤติผิดระเบียบหรือข้อบังคับเกี่ยวกับการเยี่ยมและการติดต่อ(๖)ฝ่าฝืนข้อบังคับของศูนย์ฟื้นฟูสมรรถภาพผู้ติดยาเสพติดสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวว่าด้วยข้อห้ามและข้อปฏิบัติในศูนย์ฟื้นฟูสมรรถภาพผู้ติดยาเสพติดสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวข้อ ๑๐๗ผู้อำนวยการหรือผู้ควบคุมสถานที่อาจลงโทษจัดให้อยู่เดี่ยวสำหรับผู้ฝ่าฝืนครั้งละไม่เกินสิบวันและเหตุแห่งการลงโทษให้พึงพิจารณาเมื่อมีกรณี ดังต่อไปนี้(๑) พยายามหลบหนีออกจากศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว(๒) เกี่ยวข้องกับยาเสพติดให้โทษ(๓) ฝ่าฝืนระเบียบ เงื่อนไขหรือข้อบังคับในระหว่างได้รับการปล่อยชั่วคราว(๔)กระทำความผิดเกี่ยวกับทรัพย์ผู้อื่นหรือทรัพย์ของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว(๕) มีเพศสัมพันธ์หรือกระทำการใดที่จะนำไปสู่การการมีเพศสัมพันธ์ภายในศูนย์ฟื้นฟูสมรรถภาพผู้ติดยาเสพติด หรือสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว(๖) ก่อการวิวาทและทำร้ายร่างกายผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดรายอื่นเป็นเหตุให้ได้รับอันตรายแก่กายสาหัส(๗)กระด้างกระเดื่องหรือขัดคำสั่งพนักงานเจ้าหน้าที่ ซึ่งเคยถูกลงโทษตามข้อ ๑๐๖ (๑)มาแล้วข้อ ๑๐๘ผู้ต้องหาที่ถูกเปรียบเทียบและชำระค่าปรับตามระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการเปรียบเทียบคดีแล้วผู้อำนวยการหรือผู้ควบคุมสถานที่จะลงโทษจัดให้อยู่เดี่ยวไม่เกินสิบวันอีกด้วยก็ได้ข้อ ๑๐๙ ให้ผู้อำนวยการหรือผู้ควบคุมสถานที่กำหนดกิจกรรมสำหรับการลงโทษจัดให้อยู่เดี่ยวโดยพิจารณาถึงความปลอดภัยเหมาะสมและไม่เป็นอุปสรรคต่อการตรวจพิสูจน์หรือการฟื้นฟูสมรรถภาพผู้ติดยาเสพติดข้อ ๑๑๐ ในระหว่างที่ผู้ฝ่าฝืนรับโทษอยู่นั้นถ้าผู้อำนวยการหรือผู้ควบคุมสถานที่ได้รับรายงานหรือพบว่าผู้นั้นได้ปรับเปลี่ยนพฤติกรรมดีขึ้นผู้อำนวยการหรือผู้ควบคุมสถานที่อาจสั่งลดโทษให้น้อยลงกว่าระยะเวลาที่สั่งไว้แต่เดิมก็ได้ข้อ ๑๑๑ เมื่อผู้ฝ่าฝืนถูกลงโทษแล้วให้ผู้อำนวยการหรือผู้ควบคุมสถานที่ดำเนินการจัดทำบันทึกการลงโทษเก็บรวมไว้ในแฟ้มเพื่อเสนอคณะอนุกรรมการประกอบการวินิจฉัยผลการตรวจพิสูจน์หรือพิจารณาผลการฟื้นฟูสมรรถภาพผู้ติดยาเสพติดแบบบันทึกการลงโทษตามวรรคแรกให้เป็นไปตามแบบที่อธิบดีกำหนดลักษณะ ๙การปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด กรณีป่วยตั้งครรภ์ ถึงแก่ความตาย และกรณีเด็กติดผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด หมวด ๑การอนุญาตและการนำตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดไปรับการตรวจรักษาหรือไปตรวจครรภ์หรือคลอดยังสถานพยาบาลภายนอก ข้อ ๑๑๒เมื่อปรากฏว่าผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดป่วยและไม่สามารถทำการรักษาให้หายภายในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดได้หรือมีภาวะการตั้งครรภ์ซึ่งจำเป็นต้องนำตัวออกไปรับการตรวจรักษาหรือตรวจร่างกายยังสถานพยาบาลภายนอกให้พนักงานเจ้าหน้าที่ผู้รับผิดชอบควบคุมดูแลรายงานความจำเป็นพร้อมความเห็นแพทย์หรือพยาบาล(ถ้ามี) เพื่อขออนุญาตผู้อำนวยการหรือผู้ควบคุมสถานที่และเมื่อได้รับอนุญาตแล้วจึงจะนำตัวผู้นั้นออกไปรับการตรวจรักษายังสถานพยาบาลภายนอกได้กรณีตามวรรคแรกถ้าแพทย์ผู้ทำการรักษาได้นัดให้ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดออกไปทำการตรวจหรือติดตามผลการรักษาตามช่วงระยะเวลายังสถานพยาบาลภายนอก ให้พนักงานเจ้าหน้าที่ผู้ควบคุมดูแลรายงานให้ผู้อำนวยการหรือผู้ควบคุมสถานที่เพื่อขออนุญาตพร้อมเอกสารใบรายงานความเห็นแพทย์และใบนัดตรวจรักษาและนำตัวออกไปรับการตรวจในเวลาทำการทุกครั้งตามที่แพทย์นัดหมายโดยให้ไปกลับภายในวันเดียวจนกว่าแพทย์จะหยุดนัดข้อ ๑๑๓ ในกรณีจำเป็นและฉุกเฉินเนื่องจากผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดมีอาการป่วยที่อาจเป็นอันตรายต่อชีวิตหรือทุพพลภาพหรือกำลังจะคลอดให้พนักงานเจ้าหน้าที่ผู้ควบคุมดูแลและนำตัวผู้นั้นออกไปรักษายังสถานพยาบาลภายนอกได้แล้วรายงานทางโทรศัพท์หรือวิทยุให้ผู้อำนวยการหรือผู้ควบคุมสถานที่ทราบในเบื้องต้นทันทีแล้วให้รายงานโดยละเอียดเป็นเอกสารให้ทราบอีกครั้งโดยเร็วในกรณีที่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดกำลังจะคลอดให้ผู้อำนวยการหรือผู้ผู้ควบคุมสถานที่ดำเนินการแจ้งสามีหรือญาติของผู้นั้นโดยมิชักช้าในกรณีผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดป่วยซึ่งแพทย์ผู้ทำการรักษาจำเป็นต้องรับตัวไว้รักษาในสถานพยาบาลภายนอกนั้นให้พนักงานเจ้าหน้าที่ผู้ควบคุมดูแลแจ้งผู้อำนวยการหรือผู้ควบคุมสถานที่พร้อมความเห็นแพทย์ผู้ทำการรักษาโดยระบุโรค อาการเจ็บป่วยขณะนั้นให้ชัดเจนข้อ ๑๑๔ ในการดำเนินการตามข้อ ๑๑๒ และข้อ ๑๑๓ให้จัดพนักงานเจ้าหน้าที่ควบคุมดูแลการนำตัวผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดที่ไปรักษายังสถานพยาบาลภายนอกตลอดเวลาและให้แพทย์หรือพยาบาลของศูนย์ฟื้นฟูสมรรถภาพผู้ติดยาเสพติดหรือสถานที่เพื่อการฟื้นฟูสมรรถภาพผู้ติดยาเสพติด หรือสถานที่ควบคุมตัว (ถ้ามี)ประสานงานเกี่ยวกับการรักษาพยาบาลดังกล่าวแล้วรายงานต่อผู้อำนวยการหรือผู้ควบคุมสถานที่เป็นระยะ ๆ ทั้งนี้ให้ผู้อำนวยการหรือผู้ควบคุมสถานที่ดำเนินการแจ้งญาติของผู้นั้นโดยมิชักช้าข้อ ๑๑๕ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดซึ่งแพทย์ผู้ทำการรักษามีความเห็นว่าเป็นโรคร้ายแรงหรือมีภาวะอื่นใดทั้งด้านร่างกายหรือจิตใจหรือตั้งครรภ์ ซึ่งไม่เหมาะสมที่จะถูกควบคุมตัวให้ผู้อำนวยการหรือผู้ควบคุมสถานที่รายงานคณะอนุกรรมการฟื้นฟูสมรรถภาพผู้ติดยาเสพติดประจำเขตพื้นที่พร้อมความเห็นแพทย์เพื่อพิจารณาดำเนินการปรับแผนการฟื้นฟูสมรรถภาพผู้ติดยาเสพติดหมวด ๒หลักเกณฑ์วิธีการปฏิบัติกรณีผู้เข้ารับการตรวจพิสูจน์และผู้เข้ารับการฟื้นฟูสมรรถภาพถึงแก่ความตาย ข้อ ๑๑๖ในกรณีที่ผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพถึงแก่ความตายในระหว่างอยู่ในความควบคุมให้ปฏิบัติดังนี้(๑) เก็บศพไว้ ณที่ซึ่งพบนั้นเองเพียงเท่าที่จะทำได้(๒) ให้ผู้พบศพแจ้งพนักงานเจ้าหน้าที่รับผิดชอบเพื่อรายงานตามลำดับชั้นถึงผู้อำนวยการหรือผู้ควบคุมสถานที่โดยเร็ว(๓)ให้พนักงานเจ้าหน้าที่แจ้งพนักงานสอบสวนเพื่อชันสูตรพลิกศพโดยเร็วพร้อมทั้งแจ้งญาติของผู้ตายด้วยหากผู้ตายเป็นชาวต่างชาติให้ประสานงานไปยังสถานเอกอัครราชทูตหรือสถานกงสุลของประเทศนั้นๆ ทราบโดยเร็วหากไม่มีสถานเอกอัครราชทูตหรือสถานกงสุลของประเทศดังกล่าวประจำประเทศไทยให้แจ้งกระทรวงการต่างประเทศทันที(๔)ให้ผู้อำนวยการหรือผู้ควบคุมสถานที่สั่งการให้พนักงานเจ้าหน้าที่ดำเนินการตรวจสอบทางทะเบียนและบันทึกรายละเอียดการตายไว้โดยระบุชื่อ ชื่อสกุล อายุ สัญชาติ เลขทะเบียน เวลาพบการตายและได้มีการดำเนินการอย่างไร เป็นต้นข้อ ๑๑๗เมื่อพนักงานสอบสวนและเจ้าหน้าที่ผู้เกี่ยวข้องเข้าทำการชันสูตรพลิกศพให้ดำเนินการดังนี้(๑)จัดพนักงานเจ้าหน้าที่รักษาความปลอดภัยเพื่อไม่ให้เกิดอันตรายและความเสียหาย(๒)ให้ข้อมูลและอำนวยความสะดวกเกี่ยวกับการชันสูตรพลิกศพ(๓)กรณีญาติผู้ตายเข้าไปดูการชันสูตรพลิกศพให้แจ้งผู้บังคับบัญชาตามลำดับชั้นถึงผู้อำนวยการ หรือผู้ควบคุมสถานที่(๔) เมื่อทำการชันสูตรพลิกศพแล้วหากแพทย์ไม่สามารถระบุสาเหตุการตายได้ในขณะนั้นและมีการส่งศพไปตรวจพิสูจน์ที่โรงพยาบาลหรือหน่วยงานที่รับผิดชอบในการตรวจพิสูจน์ศพให้พนักงานเจ้าหน้าที่ของศูนย์ฟื้นฟูสมรรถภาพหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดดำเนินการเกี่ยวกับการออกใบมรณบัตรหรือเอกสารอื่น ๆ ที่เกี่ยวข้องแล้วรายงานคณะอนุกรรมการและญาติพร้อมจัดส่งเอกสารดังกล่าวให้คณะอนุกรรมการฟื้นฟูสมรรถภาพผู้ติดยาเสพติดประจำเขตพื้นที่พนักงานสอบสวนเจ้าของคดี พนักงานอัยการและญาติของผู้ตายด้วยข้อ ๑๑๘ หลังจากทราบผลการชันสูตรพลิกศพหรือได้รับผลการตรวจพิสูจน์ศพของแพทย์แล้ว หากเป็นการตายผิดธรรมชาติตามประมวลกฎหมายวิธีพิจารณาความอาญามาตรา ๑๔๘ให้ผู้อำนวยการหรือผู้ควบคุมสถานที่แต่งตั้งคณะกรรมการสอบข้อเท็จจริงในทันทีและรายงานผลการสอบพร้อมเอกสารที่เกี่ยวข้องให้คณะอนุกรรมการฟื้นฟูสมรรถภาพผู้ติดยาเสพติดประจำเขตพื้นที่พนักงานสอบสวนและพนักงานอัยการทราบโดยเร็วข้อ ๑๑๙ เมื่อการชันสูตรพลิกศพเสร็จสิ้นแล้วและมีญาติมารับศพให้พนักงานเจ้าหน้าที่อำนวยความสะดวกตามสมควรแต่ถ้าไม่มีญาติมารับศพให้ศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดติดต่อประสานมูลนิธิการกุศลเพื่อมารับศพไปฝากไว้ยังโรงพยาบาลหรือวัดหรือสถานที่อื่นใดที่มีสถานที่เก็บรักษาศพไว้เพื่อรอญาติมารับไปดำเนินการตามพิธีทางศาสนาต่อไปหมวด ๓วิธีการปฏิบัติกรณีเด็กติดผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติด ข้อ ๑๒๐ ถ้าผู้เข้ารับการตรวจพิสูจน์หรือผู้เข้ารับการฟื้นฟูสมรรถภาพผู้ติดยาเสพติดมีเด็กอายุไม่เกินกว่าสิบสองปีอยู่ในความดูแลของตนติดมายังศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดและปรากฏว่าไม่มีผู้ใดจะเลี้ยงดูเด็กนั้นให้พนักงานเจ้าหน้าที่สอบถามความสมัครใจของผู้ที่เด็กนั้นติดมาว่าจะให้เด็กนั้นอยู่ในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดหรือไม่หรือให้อนุกรรมการพิจารณาปรับแผนการฟื้นฟูตามที่เห็นสมควรกรณีดังกล่าวในวรรคแรกถ้าผู้ที่เด็กติดมานั้นสมัครใจให้เด็กอยู่ในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดให้ผู้อำนวยการ หรือผู้ควบคุมสถานที่จัดให้เด็กนั้นอยู่ในสถานที่ที่เหมาะสมและปลอดภัย ทั้งนี้ให้คำนึงถึงเพศและวัยของเด็กเป็นสำคัญด้วยข้อ ๑๒๑ กรณีตามความในข้อ ๑๒๐ วรรคแรกถ้าผู้ที่เด็กนั้นติดมาไม่สมัครใจให้เด็กอยู่ในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัว หรือสถานที่เพื่อการฟื้นฟูสมรรถภาพผู้ติดยาเสพติดหรือกรณีที่เด็กนั้นมีอายุเกินกว่าสิบสองปีให้พนักงานเจ้าหน้าที่ประสานงานกับสถานสงเคราะห์หรือหน่วยงานที่เกี่ยวข้องที่ใกล้เคียงเพื่อส่งเด็กนั้นไปอยู่ในสถานที่นั้น ๆข้อ ๑๒๒ บทบัญญัติในข้อ ๑๒๐ และข้อ ๑๒๑ นั้นให้ใช้บังคับแก่เด็กที่เกิดในศูนย์ฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดด้วยประกาศ ณ วันที่ ๕กุมภาพันธ์ พ.ศ. ๒๕๔๖สมชาย วงศ์สวัสดิ์ประธานกรรมการฟื้นฟูสมรรถภาพผู้ติดยาเสพติดระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัว และการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๒) พ.ศ. ๒๕๔๗[๑๕]ระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๓) พ.ศ. ๒๕๔๘[๑๖]ระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๔) พ.ศ. ๒๕๕๑[๑๗]ระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๕) พ.ศ. ๒๕๕๖[๑๘]รัศม์วรรณวลัย/จัดทำ๒ เมษายน ๒๕๕๒อังศุมาลี/เพิ่มเติม๑๙ ธันวาคม๒๕๕๖สุเมธ/ปรับปรุง๒๓พฤศจิกายน ๒๕๕๘[๑] ราชกิจจานุเบกษาเล่ม ๑๒๐/ตอนพิเศษ ๒๓ ง/หน้า ๑๒/๒๑ กุมภาพันธ์ ๒๕๔๖[๒] ข้อ ๑๖ วรรคสามแก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๓) พ.ศ. ๒๕๔๘[๓] ข้อ ๒๘แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติดการควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๒) พ.ศ. ๒๕๔๗[๔] ข้อ ๕๔/๑เพิ่มโดยระเบียบคณะกรรมการฟื้นฟูสมรรถภาพผู้ติดยาเสพติด ว่าด้วยการตรวจพิสูจน์การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๓) พ.ศ. ๒๕๔๘[๕] ข้อ ๖๐แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๓) พ.ศ. ๒๕๔๘[๖] ข้อ ๖๔ (๑)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๔) พ.ศ. ๒๕๕๑[๗] ข้อ ๖๕ (๑)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๕) พ.ศ. ๒๕๕๖[๘] ข้อ ๖๕ (๒)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๕) พ.ศ. ๒๕๕๖[๙] ข้อ ๖๕ (๓)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๕) พ.ศ. ๒๕๕๖[๑๐] ข้อ ๖๕ วรรคสองแก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๕) พ.ศ. ๒๕๕๖[๑๑] ข้อ ๖๖ (๓)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติดการควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๒) พ.ศ. ๒๕๔๗[๑๒] ข้อ ๗๐แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติดการควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๒) พ.ศ. ๒๕๔๗[๑๓] ข้อ ๗๑แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติดการควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๒) พ.ศ. ๒๕๔๗[๑๔] ข้อ ๗๔/๑ เพิ่มโดยระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติดการควบคุมตัวและการปฏิบัติต่อผู้เข้ารับการตรวจพิสูจน์และผู้เข้ารับการฟื้นฟูสมรรถภาพผู้ติดยาเสพติด(ฉบับที่ ๒) พ.ศ. ๒๕๔๗[๑๕] ราชกิจจานุเบกษาเล่ม ๑๒๑/ตอนพิเศษ ๓๔ ง/หน้า ๕๘/๒๓ มีนาคม ๒๕๔๗[๑๖] ราชกิจจานุเบกษาเล่ม ๑๒๒/ตอนพิเศษ ๑๑๓ ง/หน้า ๒๕/๑๐ ตุลาคม ๒๕๔๘[๑๗] ราชกิจจานุเบกษาเล่ม ๑๒๕/ตอนพิเศษ ๑๐๙ ง/หน้า ๔๓/๓๐ มิถุนายน ๒๕๕๑[๑๘] ราชกิจจานุเบกษาเล่ม ๑๓๐/ตอนพิเศษ ๑๘๓ ง/หน้า ๓/๑๗ ธันวาคม ๒๕๕๖